Source: http://docplayer.fi/95205-Lukijalle-kiittaa-suositukset-laatineita-asiantuntijalaakareita-arvokkaasta-tyopanoksesta-ja-lopputuloksesta.html
Timestamp: 2017-10-20 19:52:26+00:00
Document Index: 24403535

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'HD ', 'kko ', 'HD ', 'kko ', 'kko ', 'kko ', 'kko ', 'kko ', 'HD ', 'kko ', 'HD ', 'kko ', 'HD ', 'kko ', 'kko ', 'kko ', 'kko ', 'kko ', 'HD ', 'kko ', 'HD ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Lukijalle. kiittää suositukset laatineita asiantuntijalääkäreitä arvokkaasta työpanoksesta ja lopputuloksesta. - PDF
Download "Lukijalle. kiittää suositukset laatineita asiantuntijalääkäreitä arvokkaasta työpanoksesta ja lopputuloksesta."
1 Krooninen kipu
2 Lukijalle Krooninen kipu Lääkärin työssä potilaan toimintakyvyn parantaminen ja ylläpito on keskeinen tavoite. Tämä tavoite korostuu kroonisissa ja uusiutuvissa sairauksissa, joissa täydellinen paraneminen ei ole mahdollista. Toimintakyvyn arviointi on osa normaalia potilasvastaanottoa. Sitä tarvitaan sairaudenkulun ja hoitovasteen seurannassa. Toimintakykyarvion perusteella arvioidaan myös mahdollinen kuntoutustarve, ja ammatillisessa kuntoutuksessa pyritään työn vaatimukset mukauttamaan kuntoutujan toimintakyvyn mukaan. Käytännön lääkäri joutuu usein työssään laatimaan erilaisia lausuntoja. Nämä laaditaan useimmiten sosiaalivakuutuksen etuuksia varten. Lausunnoissa kuvattua toimintakykyä käytetään ratkaisuperusteena muun muassa sairausloma-, kuntoutus- ja työkyvyttömyyseläkepäätöksiä tehtäessä. Toimintakyvyn arviointi on koettu haastavaksi tehtäväksi osittain siksi, että ammattikunnaltamme on puuttunut yhtenäinen käytäntö arvioinnin toteuttamiseksi. Toimintakyky, arviointi ja kliininen käyttö (2004, Kustannus Oy Duodecim) on oppi- ja käsikirja, joka tarjoaa tietoa toimintakyvystä lääketieteen eri osa-alueilla. Facultas toimintakyvyn arviointi -projektin tavoitteena on luoda lääkäreiden käyttöön yhte näisiä käytäntöjä potilaiden toimintakyvyn arvioinnissa. Toimintakyvyn arviointia koskevat suositukset on valmisteltu neljästä sairausryhmästä, joiden kohdalla arvioinnissa on koettu eniten ongelmia: mielialahäiriöt, alaselän ja niskan sairaudet, suurten nivelten sairaudet ja krooninen kipu. Suosituksissa käsitellään kyseisen ryhmän sairaudet lyhyesti diagnostiikan ja hoidon osalta sekä esitellään tieteelliseen näyttöön ja kokemukseen perustuvia toimintakyvyn arvioinnin menetelmiä, joista on hyötyä käytännön lääkärille. Facultas toimintakyvyn arviointisuositukset on suunnattu käytännön työkaluksi kaikille potilastyötä tekeville lääkäreille. Tekijät toivovat, että suositukset edistävät toimintakyvyn arvioinnissa kaivattua yhtenäistä käytäntöä, avoimuutta ja potilaiden välistä tasa-arvoa. Facultas toimintakyvyn arviointi -projektin toteuttavat yhteistyössä Suomalainen Lääkäriseura Duodecim ja Työeläkevakuuttajat TELA. Haluan omasta puolestani lämpimästi kiittää suositukset laatineita asiantuntijalääkäreitä arvokkaasta työpanoksesta ja lopputuloksesta. Helsingissä maaliskuussa 2008 Ilkka Pakkala 1 Yleistä Ydinasiat Kivun analyysi hoidon perustana Kivun hoidon periaatteet Kivun lääkehoito Kipupotilaan toimintakyvyn arviointi osana hoitoa Kroonisen kivun vaikutus toimintakykyyn Lievät kiputilat Keskivaikeat kiputilat Vaikeat kiputilat Toimintakyvyn mittarit ja muiden terveydenhuollon toimijoiden arvio toimintakyvystä 7 Krooninen päänsärky Ydinasiat Yleisyys Diagnostiikka Jännitystyyppinen päänsärky Migreeni Sarjoittainen päänsärky Krooninen särkylääkepäänsärky Kolmoishermosärky Toimintakyvyn arviointi Elämänlaadun mittarit päänsäryssä 13 Neuropaattinen kipu Ydinasiat Yleisyys Oireet Diagnostiikka Hoito Vaikutus toimintakykyyn Toimintakyvyn arviointi 16 Monimuotoinen paikallinen kipuoireyhtymä (comple regional pain syndrome, CRPS) Ydinasiat Yleisyys Diagnoosi Hoito Ennuste Toimintakyvyn arviointi 19 Fibromyalgia Ydinasiat Yleisyys Oireet Löydökset Diagnostiikka American College of Rheumatologyn kriteerit Hoito Ennuste Vaikutus toimintakykyyn ja toimintakyvyn arviointi 22 Kipuoirein ilmenevät elimellisoireiset mielenterveyden häiriöt Ydinasiat Määritelmä ja yleisyys Kipuoire somatoformisissa häiriöissä Diagnostiikka Kipupotilaan psykiatrinen tutkimus Hoito ja ennuste Vaikutus toimintakykyyn Toimintakyvyn arviointi Liitteet Kirjallisuutta
3 Krooninen kipu Yleistä Ydinasiat Kipu on subjektiivinen kokemus, jonka vaikutukset voivat näkyä käytännössä toimintakyvyn muutoksina. Hoidon lähtökohtana on asianmukainen erotusdiagnostiikka. Hoito koostuu kivun aiheuttaneen sairauden hoidosta ja kivun oireenmukaisesta hoidosta, joka valitaan kiputyypin mukaan. Tavoitteena on kivun lievittyminen, toimintakyvyn kohentuminen ja hyvä elämänlaatu. Koska toimintakyvyn palauttaminen on keskeinen osa hoitoa ja kuntoutusta, toimintakykyä tulee arvioida hoitoprosessin ajan. Kroonisen kivun hoito on pitkäkestoinen tavoitteellinen prosessi. Potilaan ja hoitoon osallistuvien ammattilaisten tavoitteiden tulisi olla yhtenevät ja selkeästi määritetyt. Tulkinta kivun merkityksestä vaikuttaa kipukokemukseen ja toimintakykyyn. Virhetulkinnat tulee pyrkiä korjaamaan. Ammattilaisten eläytyvä, tietoa antava ja rohkaiseva hoito-ote auttaa oikaisemaan virheellisiä päätelmiä ja hälventää pelkoa. Kommunikaatiossa keskitytään siihen, mitä on jäljellä, mistä potilas suoriutuu ja mihin hän voi kuntoutua. Kipuun usein liittyviä oheisongelmia, kuten mielialan laskua ja unihäiriöitä, hoidetaan aktiivisesti, ellei kivun hoito helpota niitä. Kipu on epämiellyttävä kokemus, joka liittyy kudosvaurioon tai sen uhkaan tai jota kuvataan kudosvaurion käsittein. Kipuaisti on uhkaavasta vaarasta varoittava muuntuva hälytysjärjestelmä, jossa tapahtuu säätelyä kaikilla tasoilla kipuhermopäätteestä aivojen tulkinta-alueille. Myös psykososiaaliset tekijät, kuten mieliala, odotukset, pelot, aiemmat kokemukset ja opitut käyttäytymismallit, vaikuttavat kivun kokemiseen. Kipu on yleisin hoitoon hakeutumisen syy. Kipu on krooninen, jos sen kesto ylittää kudosvaurion paranemiseen tarvittavan ajan. Yleensä paranemiseen tarvittava aika on muutamia kuukausia. Kipu saattaa jatkua kudosvaurion parannuttua, jos kipujärjestelmä on herkistynyt kivun akuuttivaiheessa. Kroonisen kivun aiheuttajana voi olla myös korjaantumaton nosiseptoreita jatkuvasti ärsyttävä prosessi (esim. nivelrikko). Kipuradan vaurion jälkeen saattaa kehittyä neuropaattinen kiputila. Idiopaattiset eli mekanismeiltaan tuntemattomat kiputilat ovat usein pitkäkestoisia, minkä syyksi arvellaan kipujärjestelmän sentraalisen säätelyn muuntumista. Taulukko 1 Kiputilojen luokittelu Kudosvauriokipu (varoitustehtävä) somaattinen viskeraalinen Hermovauriokipu (vaurio kipuradassa) Muut kiputilat (ei kudos- eikä hermovauriota) idiopaattiset (mekanismi tuntematon) Eurooppalaisen tutkimuksen mukaan viidesosa aikuisista kärsii yli puoli vuotta kestäneestä kiputilasta, joka oireilee useita kertoja viikossa, on voimakkuudeltaan vähintään kohtalainen ja heikentää toimintakykyä. Yleisimpiä kivun aiheuttajia ovat nivelrikko, selkärangan sairaudet ja vammojen jälkitilat (Breivik ym. 2006). Suomalaisen väestötutkimuksen mukaan krooninen kipu vaikuttaa erittäin merkittävästi siihen että, terveys koetaan huonoksi. Aikuisväestöstä 27 % koki terveytensä kohtalaiseksi ja 8 % huonoksi, ja päivittäisestä kroonisesta kivusta kärsivien koettu terveydentila oli huono 12 kertaa todennäköisemmin kuin kipua kokemattomilla ihmisillä (Mäntyselkä ym. 2003). Kipu aiheuttaa sekä suoria terveydenhoitokuluja että välillisiä sairauspäiväraha- ja eläkekustannuksia. Suomessa sairauspäivärahakausista noin kolmasosassa syynä on tukija liikuntaelinsairaus, yleisimmin selkäsairaus. Kivun analyysi hoidon perustana Kivun hoidon edellytyksenä on diagnostiikka. Kipupotilaan tutkimuksen tavoitteena on tunnistaa kiputyyppi (taulukko 1), kivun aiheuttava sairaus ja hoidossa huomioitavat yksilölliset tekijät. Potilaan huolellinen tutkiminen ja hänen tilanteeseensa paneutuminen herättävät luottamusta ja parantavat hoitomyöntyvyyttä. Yhteistyön perustana on hyvä kommunikaatio. Tiivistelmä viestintästrategiasta kipupotilaan kanssa on esitetty taulukossa 2. Kivun sijainnin dokumentointiin käytetään kipupiirrosta (kuva 1). Kivun laadun, voimakkuuden ja kivun aiheuttamien toimintarajoitteiden kirjaaminen on vertailukohtana hoitovasteen arviossa. Kivun voimakkuus arvioidaan kipujanan (VAS) avulla, numeroasteikon (0 10) avulla tai sanallisella luokituksella lievä kohtalainen kova sietämätön kipu (kuva 2). Potilaan omaa näkemystä kivun syystä sekä kivun ja muiden oireiden merkityksestä kannattaa kysyä. Potilaan kokema uhka saattaa olla hyvinkin voimakas, vaikka lääkäri olisi vakuuttunut kiputilan viattomasta luonteesta. Kipupotilaan hoidon suunnittelu perustuu kokonaisvaltaiseen arvioon, joka sisältää somaattisen diagnostiikan lisäksi psyyken, kognition ja käyttäytymisen arviot. 1
4 Taulukko 2 Strategia hyvään kommunikaatioon perustuvan terapeuttisen yhteistyön luomiseksi kroonisen kipupotilaan kanssa. Kuuntele, ole empaattinen ja varmista toistamalla ja tiivistämällä, että olet ymmärtänyt potilaan käsityksen hänen kivustaan. Rekisteröi väärinkäsitykset, käyttäytymisen ja ajatusten vääristymät sekä aikaisemmin annettu epämääräinen tieto. Varo lisäämästä sitä! Tutki potilas kunnolla ja selitä löydökset selkeästi. Vältä väittelyä ja johdata keskustelua välttäen vastakkainasettelua. Houkuttele esiin keskustelua tunteista, ajatusmalleista ja käyttäytymisestä. Ota selvää potilaan tavoitteista kivun hoidossa sekä hänen toiminnoissaan ja rooleissaan. Osoita potilaan nykyisen käyttäytymisen ja ajatusten suhde hänen tavoitteisiinsa. Tee strategia tavoitteiden realisoimiseksi Tue potilaan omia kykyjä ja luo kotiläksykäytäntö. Anna selvät ohjeet siitä, mitä pitää tehdä (eikä siitä, mitä ei pidä tehdä). Anna ohjeet tarvittaessa kirjallisesti. Pyydä potilasta toistamaan ohjeet osoituksena siitä, että hän on ymmärtänyt ne. Tue aktiivisuutta, vastuuta, pystyvyyttä, uskoa, optimistisuutta ja rauhallista suhtautumista. Jos potilas on sairauslomalla, tee selväksi sen merkitys strategian toteuttamiselle. Järjestä riittävän tiivis seuranta varmistaaksesi ja palkitaksesi positiiviset muutokset. Kivun ja toimintarajoitteiden kroonistumisen riskin arviointiin selkäpotilaille on kehitetty kyselylomake, jonka potilas täyttää noin kymmenessä minuutissa (Boersma ja Linton 2002) (liite 1). Seulan on todettu ennustavan pitkittynyttä työstä poissaoloa niillä selkäkipupotilailla, joiden oireet ovat kestäneet alle kolme kuukautta (Linton ja Boersma 2003). Lomaketta voidaan käyttää esimerkiksi työterveyshuollossa seulomaan niitä potilaita, joille olisi erityisen tarpeellista järjestää varhainen moniammatillinen hoito. Kivun hoidon periaatteet Hoidon perusedellytys on hyvä jatkuva hoitosuhde. Riittävästä informoinnista, lääkkeettömien kivunhallintakeinojen ohjauksesta ja potilaan rohkaisusta huolehditaan rinnan Kuva 1. Kipupiirros. Missä kipunne tuntuu? Merkitkää kuvaan kaikki paikat, joissa tunnette kipua. Käyttäkää kipualueiden merkitsemisessä apuna seuraavia merkkejä kuvaamaan kivun luonnetta: Särky Aristava kipu Polttava kipu (rasteilla) = = = = (poikkiviivalla) ooooooo (ympyröillä) Kuva 2. VAS-jana ja kivun numeerinen luokittelu. VAS ei kipua Numeerinen luokittelu (NRS) ei kipua kovin kuviteltavissa oleva kipu kovin kuviteltavissa oleva kipu sopivimman kipulääkityksen etsinnän kanssa. Tieto siitä, mistä kivussa on kyse, ja yksilölliset ohjeet antavat potilaalle mahdollisuuden vaikuttaa itse omaan vointiinsa ja tukevat sopeutumista. Liikunta rentouttaa ja auttaa kivun hallinnassa, joten liikuntaneuvonta on tärkeä osa kroonisesta kivusta kärsivän potilaan hoitoa. Tässä samoin kuin transkutaanisen hermostimulaation (TNS-hoidon) ohjauksessa kannattaa hyödyntää fysioterapeuttien osaamista. Huomion suuntaaminen kivusta muihin, potilasta kiinnostaviin ja motivoiviin asioihin, rentoutumisen merkitys ja hyvää oloa tuottavien asioiden tärkeys kannattaa käydä potilaan kanssa läpi. Haasteellisissa tapauksissa parhaat tulokset saadaan moniammatillisella hoito-otteella siten, että lääkäri, sairaanhoitaja, fysioterapeutti, psykologi ja sosiaalityöntekijä 2
5 osallistuvat tarpeen mukaan potilaan hoitoon. Vaikean kroonisen kivun hoidossa moniammatillisen kipupoliklinikkahoidon vaikuttavuudesta on hyvä näyttö (Flor ym. 1992, Becker ym. 2000, SBU 2006). Kuntoutuksessa paras vaikuttavuus on hoitokokonaisuuksilla, joissa on mukana kognitiivis-behavioraalinen psykologinen ote (Pohjolainen 2005, SBU 2006). Kroonista kipua potevilla depressio on yleistä, ja sen tunnistamiseen ja aktiiviseen hoitoon tulisi kiinnittää huomiota (Granström 2005). Myös kognitiivisesta psykoterapiasta on näyttöä kroonisen kivun hoidossa (Kisely ym. 2005, Hoffman ym. 2007). Psykoterapiasta saatavan avun katsotaan tulevan sitä kautta, että se vähentää kipuun liittyvää pelkoa, ahdistusta ja masennusta ja täten vaikuttaa kivun kokemiseen. Hoitotakuu ohjeistaa hoidon porrastuksen muussa kuin kiireellistä hoitoa vaativassa kivussa (www.stm.fi, Onnistunut hoito edellyttää riittävää tietoa ja taitoa, vaikuttaviksi todettujen menetelmien käyttöä ja toimivia hoitoketjuja. Kivun hyvä hoito säästää sekä inhimillistä kärsimystä että yhteiskunnan kustannuksia. Kivun lääkehoito Lääkitys on tärkein oireenmukainen hoitomuoto. Sen perustana on kiputilojen patofysiologinen luokittelu (taulukko 1). Sekä kudosvauriokivun että hermovauriokivun hoidossa käytettävien lääkkeiden tehosta on hyvä tutkimusnäyttö (Moore ym. 2003, Attal ym. 2006, SBU 2006). Ellei yhdellä lääkkeellä saada riittävää kivunlievitystä, voidaan käyttää eri mekanismein vaikuttavien lääkkeiden yhdistelmää. Nosiseptiivisessa kivussa kipuhermosolut ärtyvät kudosvaurion tai sen uhkan vaikutuksesta. Nosiseptiivista kipua lievitetään analgeeteilla WHO:n kipulääkeportaiden mukaan. Vahvojen opioidien käyttö edellyttää lääkäriltä perehtyneisyyttä tähän hoitomuotoon ja hyvää potilaan tuntemusta, ja kyseistä lääkitystä harkittaessa suositellaan konsultoimaan monialaista kipuklinikkaa. Vahvoja opioideja käytetään muussa kuin syöpäkivussa kansallisen hoitosuosituksen ohjeiden mukaan (taulukko 3) (Kalso ym. 2004). Neuropaattista kipua hoidetaan lääkkein, jotka muovaavat kipua aistivan järjestelmän poikkeavaa toimintaa. Kaksoisvaikutteiset (serotoniini- ja nordadrenaliinijärjestelmien kautta vaikuttavat) masennuslääkkeet ja tietyt epilepsialääkkeet ovat tärkeimpiä neuropaattisen kivun lääkevaihtoehtoja. Vaikka idiopaattisen kivun mekanismit tunnetaan puutteellisesti, niissäkin kivunaistintajärjestelmää muovaavat lääkkeet etenkin kaksoisvaikutteiset masennuslääkkeet voivat lievittää potilaan oireita. Puhdas Taulukko 3 Vahvan opioidi-lääkityksen aloittamisen edellytykset muussa kuin syöpäkivussa Kiputilan syy on tunnettu (kudosvaurio- tai hermovauriokipu) Muut kivunhoitomenetelmät on kokeiltu, mutta kipu on silti vaikea Potilaalla ei ole ollut päihdeongelmaa Potilaalla ei ole hoitamatonta psykiatrista ongelmaa Potilas yhteistyökykyinen, motivoitunut hoitokokeiluun ja sitoutuu hoitosopimukseen Jatkohoito on turvattu psykogeeninen kipu on harvinaista, ja sen hoitokokonaisuuden suunnittelee psykiatri. Kipupotilaan toimintakyvyn arviointi osana hoitoa Hoidon tavoitteena on kivun lievittyminen, toimintakyvyn kohentuminen ja elämänlaadun parantuminen. Hoitovasteen arviointi edellyttää näiden arviointia hoidon alussa ja sen edetessä. Koska kipu on henkilökohtainen kokemus, on loogista, että ulkopuoliset arvioivat kivun vaikeutta sen mukaan, miten paljon kiputila vaikuttaa toimintakykyyn. Koska toimintakyky on riippuvainen myös niistä tulkinnoista ja merkityksistä, joita kokija oireilleen antaa, on tärkeää kuunnella potilaan omia käsityksiä ja tulkintoja ja oikaista toiminnan aiheetonta rajoittumista ruokkivia käsityksiä. Kroonisen kivun hoito on pitkäkestoinen vuorovaikutussuhde, jossa lääkäri on asiantuntijan roolissa. Hänen tulee tietoisesti varoa ilmaisuja, jotka lisäävät potilaan pelkoa, avuttomuutta ja pessimismiä. Kaikkien kipupotilaan hoitoon osallistuvien ammattilaisten (lääkäri, sairaanhoitaja, fysioterapeutti, psykologi jne.) viestinnän tulisi olla yhdenmukaista. Ristikkäistä informaatiota pitää välttää. Toimintakyvyn arviointi perustuu potilaan kertomaan siitä, mistä hän suoriutuu (esitiedot joko avoimina kysymyksinä tai strukturoiduin lomakkein, taulukko 4), kliinisen tutkimuksen löydöksiin, tutkijan vastaanottotilanteessa tekemiin objektiivisiin havaintoihin sekä näiden vertaamiseen. Koska vastaanottotilanteessa on mahdollisuus vain lyhytkestoisiin testeihin, toimintakyvyn arvioita voidaan tarvittaessa täydentää fysioterapeutin tai psykologin tekemillä pitempikestoisilla testeillä tai esimerkiksi työpaikkakäynnillä. Toimintakykyarvio on myös pohjana vakuutusoikeudelliselle arviolle eli arviolle siitä, millaisille etuuksille on 3
6 Taulukko 4 Kysely oireiden haitasta jokapäiväisessä elämässä (Suomen Kivuntutkimusyhdistys). Missä määrin vaivanne rajoittaa/rajoittavat Ei lainkaan Jonkin verran Kohtalaisesti Erittäin paljon Nukkumista Kävelemistä Seisomista Istumista Pukeutumista Nostamista Ihmissuhteiden ylläpitämistä Sukupuolielämää Vapaa-ajan harrastuksia Arjen askareita Liikkumista kodin ulkopuolella Keskittymiskykyä Autolla ajamista Työkykyä perusteet potilaan sairauden, vian tai vamman aiheuttamien toimintarajoitteiden vuoksi. Hoitosuunnitelman laatimiseksi tehty alkukartoitus ja vasteen seuranta ovat tietolähteenä myös lausunnoille, joissa kuvataan selkeästi, millaisista fyysisistä ja henkisistä suorituksista tutkittava selviää ja mistä ei. Pitkäaikaisen kivun hoito on prosessi, joka perustuu potilaan ja terveydenhuollon ammattilaisten yhteiseen tavoitteenasetteluun. Edistymisen seuranta ja toimintakyvyn arviointi määrävälein korostavat potilaan omaa vastuuta hoito- ja kuntoutusprosessissa. Eteneminen konkreettisten välitavoitteiden avulla on selkeää ja auttaa potilasta jäsentämään tilannettaan. Hoidossa ja kuntoutuksessa kannattaa keskittyä siihen, mitä on jäljellä, eikä siihen, mitä on menetetty. Kuntoutumisen keskeinen sisältö on luottamuksen rakentuminen omaan suoriutumiseen, selviytymisen koheneminen harjoittelun avulla (esimerkiksi omaksumalla uusia toimintatapoja) ja tilanteeseen mukautuminen. Jos vaivaa ei voida parantaa, pyrkimyksenä on löytää paras mahdollinen toiminnallinen tilanne eli mahdollisimman hyvä elämänlaatu vaivasta huolimatta. Kroonisen kivun vaikutus toimintakykyyn Kroonisen kivun vaikutus potilaan toimintakykyyn riippuu kivun vaikeusasteesta. Kroonisen kivun vaikeusaste voidaan määrittää sen aiheuttamien toimintakyvyn muutosten perusteella. Arviossa otetaan huomioon sekä jokapäiväisistä toiminnoista suoriutuminen että sosiaalinen toiminta. Krooninen kipu voidaan toimintakyvyn heikkenemisen mukaan jakaa kolmeen eri vaikeusasteeseen: lievään, keskivaikeaan ja vaikeaan (www.suomenkivuntutkimusyhdistys. fi/julkiset_tiedostot/haittaluokitus.doc). Lievät kiputilat Lievän kiputilan numeroarvo asteikolla 0 10 on enintään 3. Potilas kokee kipua vain tietyissä tilanteissa, esimerkiksi normaalin liikelaajuuden äärirajoilla, eikä hän tarvitse jatkuvaa kipulääkitystä tai tarvitsee vain yhtä, vähän haittavaikutuksia aiheuttavaa lääkettä. Kiputilaan ei liity lääkinnällisen kuntoutuksen tarvetta, eikä kipu haittaa oleellisesti normaaleja päivittäisiä toimia (peseytyminen, pukeutuminen, normaali liikkuminen, tavanomaiset kodinhoitotoimet, syöminen, puhuminen) eikä sosiaalista toimintaa. Potilas selviytyy fyysisesti kevyestä tai keskiraskaasta toiminnasta 4
7 tai vaativasta henkisestä toiminnasta kiputilasta huolimatta. Pääasiallinen hoitovastuu näistä potilaista on diagnoosin varmistumisen jälkeen perusterveydenhuollolla. Keskivaikeat kiputilat Keskivaikeassa kiputilassa potilas arvioi kipunsa voimakkuuden kohtalaiseksi ilman säännöllistä lääkehoitoa (numeroarvo asteikolla 0 10 enintään 6). Hänellä esiintyy kipua koko ajan tai lähes koko ajan. Hän tarvitsee säännöllistä lääkitystä, mutta riittävä teho saadaan yhdellä lääkkeellä tai jaksoittain käytetyllä kahden lääkkeen yhdistelmällä (esimerkiksi tulehduskipulääke jatkuvana ja sen tukena mieto opioidi tarvittaessa tai hermovauriokivun lääke jatkuvana ja sen tukena tulehduskipulääke jaksoittain). Kipulääkityksen haitat ovat enintään lievät. Keskivaikea kipu häiritsee hoidettunakin osaa normaaleista päivittäisistä toimista, ja liikkuminen on normaalia hitaampaa tai tapahtuu muuntunein liikemallein (esimerkiksi ontuminen) tai potilas tarvitsee kivun takia keppiä tai kyynärsauvaa jo lyhyillä matkoilla. Potilas voi suoriutua kevyistä tai kivuliasta kehonosaa vähän rasittavista askareista. Kipu tai kipulääkityksen haittavaikutukset vaikeuttavat suoriutumista henkisesti vaativissa tehtävissä keskittymisen, tarkkaavuuden tai muistin heikentymisen takia. Potilas luopuu fyysisesti vaativista liikuntaharrastuksista kivun tähden, ja hänen sosiaalinen osallistumisensa voi rajoittua kivun takia. Näissä tiloissa hoitovastuu on pääasiassa perusterveydenhuollolla ja ajoittain erikoissairaanhoidolla. Vaikeat kiputilat Potilas arvioi kipunsa kovaksi ilman säännöllistä lääkehoitoa (numeroarvo asteikolla 0 10 vähintään 7). Kipu haittaa toimintakykyä merkittävästi. Kipu on jatkuvaa tai lähes jatkuvaa, ja sen hoitamiseksi tarvitaan säännöllisesti vähintään kahden lääkkeen yhdistelmää, vahvoja opioideja pitkäkestoisesti (niin että hoidossa noudatetaan kansallisia opioidihoitosuosituksia; taulukko 3), selkäydinstimulaattoria tai näiden yhdistelmiä. Kivuliaan kehonosan normaalista käytöstä aiheutuu herkästi kipua, joka rajoittaa kyseisen kehonosan käyttöä, minkä vuoksi normaaleista päivittäisistä toimista selviäminen rajoittuu olennaisesti. Vaikea kipu häiritsee säännöllisesti nukkumista, sitoo huomiota ja rajoittaa toimintaa. Potilas tarvitsee kipunsa vuoksi liikkumisen apuvälineitä lyhyilläkin matkoilla. Kipu tai sen hoitamiseksi tarvittava lääkitys heikentää oleellisesti keskittymistä, huomion suuntaamista ja muistia. Potilas joutuu vaikean kiputilan vuoksi rajoittamaan oleellisesti aiempia, tavanomaisina pidettäviä harrastuksiaan ja sosiaalista osallistumistaan ja usein luopumaan niistä. Näiden potilaiden hoito on usein keskittynyt erikoissairaanhoitoon etenkin sopivimman hoidon räätälöintivaiheessa. Toimintakyvyn mittarit ja muiden terveydenhuollon toimijoiden arvio toimintakyvystä Tärkeintä toimintakyvyn arvioimisessa on kuvata selkeäsanaisesti, mitä potilas pystyy tekemään ja mitä ei. Suoriutumista koskevia esitietoja verrataan kliinisen tutkimuksen löydöksiin. Strukturoituja kyselyjä, kuten Oswestryn indeksiä selkäpotilaille (Fairbank ja Pynsent 2002, liite 2) tai FIQ-kyselyä fibromyalgiapotilaille (Burckhardt ym. 1991, liite 4) voidaan harkinnan mukaan käyttää tietojen vertailukelpoisuuden takaamiseksi eri hoitoportaiden välillä ja eri aikoina. Lisäksi kroonisen kivun oheisongelmana usein esiintyvän masennuksen tunnistamisessa ja sen hoidon seurannassa oirekyselyistä, kuten DEPS-seulasta (liite 4), on hyötyä perusterveydenhuollossakin (Salokangas ym. 1994). Tulosten tulkinnassa on syytä ottaa huomioon kiputilan vaikutus: esimerkiksi kivun takia rikkonainen yöuni antaa pisteitä myös potilaalle, jolla ei ole depressiota. Jos tarvitaan tietoa kipupotilaan fyysisestä peruskestävyydestä, fysioterapeuttia voidaan pyytää testaamaan suorituskestävyyttä tai lihaskuntoa tai molempia. Lääkäri voi pyytää fysioterapeutin tutkimusta tai apuvälinetarpeen arviota SV 3FM -lomakkeella. Aerobisen suorituskyvyn mittaamiseen soveltuu UKK-instituutin kahden kilometrin kävelytesti (Laukkanen 1993) tai 6 minuutin kävelytesti (Butland ym. 1982). Lihaskunnon mittaamiseen voidaan käyttää Invalidisäätiön lihassuoritustestejä tai UKK-instituutin terveyskuntotestejä (Smolander ym. 2004). Nämä testit sopivat myös perusterveydenhuollon käyttöön resurssien sallimissa rajoissa (Paltamaa ym. 2006). Työkyvyn arvio voi olla osa toimintakyvyn arviota. Tutkittavan oman kertomuksen lisäksi lisätietoja saadaan työterveyshuollon terveystarkastuksista, työpaikkaselvityksestä ja sairauspoissaoloista. Tutkittavan työntekoa voidaan havainnoida esimerkiksi ergonomisen työpaikkakäynnin tai työkokeilun yhteydessä. Tutkittavan ja esimiehen kanssa yhdessä pidettävässä palaverissa saadaan tietoa siitä, miten tutkittava suoriutuu tehtävistään, mitä erityistyöjärjestelyjä on jouduttu sairauden vuoksi tekemään, tarvitaanko apuvälineitä jne. Kipulääkityskin saattaa aiheuttaa rajoituksia työnteolle: esimerkiksi PKV-lääkkeet tarkkuutta vaativissa tehtävissä ja ajoneuvonkuljettajilla. Työkykyindeksi-kyselyä (www.ttl.fi) voidaan käyttää apuvälineenä työkyvyn arviossa. Kyselylomake kartoittaa työn fyysisiä ja psyykkisiä vaatimuksia, työntekijän terveydentilaa ja voimavaroja. Työkykyindeksi antaa vertailukelpoisen arvion tutkittavan tilanteesta, mutta osa vastauksista perustuu työntekijän subjektiiviseen kokemukseen (Tuomi ym. 1997). Jos toimintakyky on rajoittunut yläraaja- tai vartalotyöskentelyä vaikeuttavan oireiston vuoksi, voidaan erikoissairaanhoidossa käyttää täydentävänä tutkimuksena 5
8 Taulukko 5 Toimintakyvyn arviointikeinojen käyttö hoidon porrastuksen eri tasoilla X = normaalia toimintaa () = poikkeustapauksissa Arviointimenetelmä/toimenpide Työterveyshuolto Perusterveydenhuolto Erikoissairaanhoito Kuntoutustutkimusyksikkö Kipuanalyysi, anamneesi (myös toimintakyvystä ja sosiaalisesta osallistumisesta) ja kliininen tutkimus Psykiatrinen arvio, täydentäjänä esimerkiksi DEPS erityisesti psykiatrian poliklinikat Erityistyöntekijöiden arviot (psykologi, fysioterapeutti, sosiaalityöntekijä, toimintaterapeutti) () tilannekohtaisesti harkiten resurssien mukaan tilannekohtaisesti harkiten Erityistestit (esim. FIQ, SOFAS) * () tilannekohtaisesti harkiten Kuntoutustarpeen toteaminen, kuntoutussuunnitelman teko ja toteutumisen seuranta Työnantajakontaktit () () Työkokeilujen järjestäminen * FIQ Fibromyalgia Impact Questionnaire (J Rheumatol 1991;18:728-33), SOFAS Social and Occupational Functioning Scale (DSM-IV) toimintaterapeutin tekemiä validoituja suoritustestejä. Lähettävä lääkäri arvioi tulokset ja suhteuttaa ne kliinisiin taustatietoihin ja toimintakyvylle asetettuihin odotuksiin. Erityisesti silloin, kun kipupotilaan kokeman ja lääkärin arvioiman toimintakyvyn välillä on epäsuhtaa, kannattaa harkita psykologin asiantuntemuksen hyödyntämistä toimintakyvyn arvioinnissa. Perusterveydenhuollon ja työterveyshuollon psykologi voi arvioida kipupotilaan kuormittuneisuutta tai masentuneisuutta sekä näiden tekijöiden vaikutusta toimintakykyyn. Kivun psykologiaan perehtynyt (erikoissairaanhoidon) psykologi pystyy lisäksi arvioimaan kipupotilaan ajatusten, tunteiden, uskomusten ja tulkintojen merkitystä potilaan kokemien toimintakyvyn rajoitusten kannalta. Erityisesti kipuun liittyvien katastrofiajatusten ja -uskomusten sekä pelko-välttämiskäyttäytymisen tiedetään liittyvän potilaan kokemiin toimintakyvyn rajoituksiin. Kiputilan tai sen lääkehoidon epäedulliset vaikutukset kognitiivisiin suorituksiin, kuten muistiin, huomion suuntaamiseen ja kielellisiin toimintoihin, voidaan arvioida erikoissairaanhoidossa neuropsykologisella tutkimuksella. Kipupotilaan mielenterveyden häiriöiden diagnostiikka, vaikeusasteen arvio ja hoidon suunnittelu toteutetaan psykiatrisessa palvelujärjestelmässä samoin kuin muidenkin potilaiden. Yleissairaalapsykiatrian poliklinikat ovat perehtyneet somaattisten sairauksien yhteydessä esiintyviin mielenterveyden häiriöihin ja diagnostiseen rajankäyntiin epäselvissä tapauksissa. Monisairaiden ja moniongelmaisten potilaiden vaativat toiminta- ja työkyvyn arviot tehdään kuntoutustutkimusyksiköissä erikoissairaanhoidossa. Tiivistelmä kipupotilaan toimintakyvyn arvioinnista hoidon porrastuksen eri tasoilla on esitetty taulukossa 5. 6
9 Taulukko 6 Primaariset päänsäryt (International Classification of Headache Disorders, ICHD 2004) Migreenit Jännitystyyppinen päänsärky Sarjoittainen päänsärky ja muut trigeminaaliset autonomiset päänsäryt Taulukko 7 Sekundaariset päänsäryt (International Classification of Headache Disorders (ICHD 2004). Päänsäryt, jotka liittyvät pään tai niskan vammaan. Päänsäryt, jotka liittyvät pään tai kaulan verenkierron häiriöön. Päänsäryt, jotka liittyvät pään alueen muuhun kuin verenkierron häiriöön. Eri aineisiin tai niistä vieroitukseen liittyvät päänsäryt. Infektioon liittyvät päänsäryt. Homeostaasin häiriöihin liittyvät päänsäryt. Päänsäryt tai kasvokivut, jotka liittyvät kallon luiden, niskan, silmien, korvien, poskionteloiden, hampaiden, suun tai muiden kallon tai kasvojen rakenteiden häiriöön. Psykiatrisiin häiriöihin liittyvät päänsäryt. Kasvojen neuralgiat ja keskushermostoperäiset syyt kasvokipuun. Muut päänsäryt, kasvojen neuralgia ja keskushermostoperäinen tai primaarinen kasvokipu. Krooninen päänsärky Ydinasiat Migreeni tai jännityspäänsärky on krooninen, kun sitä esiintyy vähintään 15 päivänä kuukaudessa. Kroonisessa päänsäryssä on usein mukana eri päänsärkytyyppejä, joista kukin arvioidaan erikseen. Päänsäryn diagnostiikka perustuu esitietojen ja kliinisten löydösten huolelliseen läpikäyntiin. Päänsäryn hoidon kulmakiviä ovat pahentavien tekijöiden kartoitus ja niihin puuttuminen sekä lääkehoito päänsärkytyypin mukaan. Kroonistuvassa päänsäryssä on vaarana särkylääkepäänsäryn kehittyminen. Sen hoitona on lääkevieroitus. Usein päänsärkyä potevan hoidossa on hyödyksi pitää päiväkirjaa säryn esiintymisen ja lääkkeiden käytön kartoittamiseksi. Päänsärkypotilaan toimintakyvyn arviointiin soveltuvat samat periaatteet kuin muissakin kroonisissa kivuissa. Migreenipotilailla voidaan käyttää myös MIDAS-kyselyä kuvaamaan toimintakykyä. Taulukko 8 Kroonisen migreenin kriteerit (International Classification of Headaches and Facial Pain 2004). Päänsärky täyttää kriteerit A ja B A. Jompikumpi alla mainituista kriteereistä C ja D täyttyy niin, että aurattomia migreenikohtauksia esiintyy vähintään 15 päivänä kuukaudessa yli kolmen kuukauden ajan. C. vähintään kaksi seuraavista päänsäryn piirteistä: toispuolinen sykkivä voimakkuudeltaan kohtalainen erittäin kova normaali fyysinen aktiivisuus pahentaa D. vähintään yksi seuraavista: pahoinvointi tai oksentelu valo- ja ääniherkkyys B. Muu sairaus tai syy (esim. lääkkeiden liikakäyttö) ei ole päänsäryn syynä Noin viidenneksessä kipuun liittyvistä perusterveydenhuollon lääkärissäkäynneistä on kysymys kasvojen, pään tai suun ja kurkun alueen kivuista (Mäntyselkä ym. 2001). Päänsärky jaetaan kansainvälisessä luokituksessa vuodelta 2004 (Headache classification subcommitte of the International Headache Society) primaarisiin ja sekundaarisiin muotoihin (taulukot 6 ja 7). Aurallinen ja auraton migreeni sekä jännityspäänsärky ovat primaaristen päänsärkyjen päätyypit. Seuraavassa tarkastellaan kroonisia primaarisia päänsärkyoireyhtymiä, kroonista lääkepäänsärkyä, trigeminusneuralgiaa ja näiden vaikutusta toimintakykyyn. Krooninen migreeni on kyseessä, kun päänsärkyä esiintyy vähintään 15 päivänä kuukaudessa ja oireisto on kestänyt yli kolme kuukautta. Kroonisen migreenin kriteerit on esitetty taulukossa 8. Jännitystyyppinen päänsärky on muuttunut krooniseksi, kun vähintään 15 päivänä kuukaudessa esiintyvää päänsärkyä on esiintynyt yli kuusi kuukautta (taulukko 9). Sarjoittainen päänsärky on kroonista, kun kohtauksia on ollut yli vuoden siten, ettei oireettomia jaksoja ole lainkaan tai ne kestävät alle kuukauden (taulukko 10). Myös kolmoishermosärky (taulukko 11) on hoitamattomana krooninen, mutta hoidoilla useimmiten hallintaan saatavissa ja monilla potilailla välillä itsestäänkin rauhoittuva. 7
10 Taulukko 9 Jännityspäänsäryn kriteerit (International Classification of Headache Disorders, ICHD 2004). A. Vähintään kymmenen oirejaksoa, jotka täyttävät kriteerit B D. B. Säryn kesto 30 minuuttista seitsemään vuorokauteen. C. Säryssä vähintään kaksi seuraavista piirteistä molemminpuolinen painava tai kiristävä (ei saa olla sykkeen tahdissa vaihteleva) lievä tai kohtalainen ei pahene jokapäiväisessä ponnistelussa (esim. portaita noustessa tai kävellessä) D. Molemmat seuraavista vain valo- tai ääniarkuus tai ei kumpaakaan ei särkyyn liittyvää pahoinvointia (ruokahaluttomuutta voi esiintyä) E. Särky ei johdu muista syistä. Kroonisen jännityspäänsäryn kriteerit Kuten yllä, paitsi: A. Päänsärkyä esiintyy keskimäärin vähintään 15 päivänä kuukaudessa vähintään 180 päivää vuodessa B. Päänsärky kestää tunteja tai voi olla jatkuvaa. C. Säryssä on vähintään kaksi seuraavista piirteistä: molemminpuolinen painava tai kiristävä (ei saa olla sykkeen mukana vaihteleva) lievä tai kohtalainen ei pahene jokapäiväisessä ponnistelussa (esim. portaita noustessa tai kävellessä) D. Molemmat seuraavista: vain yksi seuraavista: valonarkuus, ääniherkkyys, lievä pahoinvointi kohtalaista tai voimakasta pahoinvointia tai oksentelua ei esiinny Taulukko 10 Kroonisen sarjoittaisen päänsäryn kriteerit (International Classification of Headache Disorders, ICHD 2004). 1. Seuraavat kriteerit A E täyttyvät A. Ainakin viisi kohtausta, joissa kriteerit B D täyttyvät. B. Kova tai erittäin kova toispuolinen, silmäkuopan tai silmän yläpuolisen alueen tai ohimon kipu, jonka kesto on minuuttia hoitamattomana. C. Päänsärkyyn liittyy ainakin yksi seuraavista 1. samanpuoleinen sidekalvon punoitus tai kyynelvuoto 2. samanpuoleinen nenän tukkoisuus tai nenäeritteen vuoto 3. samanpuoleisen silmän luomiturvotus 4. samanpuoleinen otsan ja kasvojen hikoilu 5. samanpuoleinen mustuaisen pieneneminen tai yläluomen riippuminen 6. levottomuus tai ahdistuneisuus D. Kohtauksia yhdestä joka toinen päivä kahdeksaan päivässä. E. Oireisto ei liity muuhun sairauteen. 2. Kohtaukset toistuvat useammin kuin kerran vuodessa ilman oireettomia jaksoja tai oireettomat jaksot ovat alle kuukauden pituisia. Taulukko 11 Klassisen kolmoishermosäryn kriteerit (International Classification of Headache Disorders, ICHD 2004). A. Kohtauksittainen kipu, jonka kesto on sekunnin murto-osasta kahteen minuuttiin, paikantuu kolmoishermon yhden tai useamman haaran alueelle ja täyttää kriteerit B ja C. B. Kivulla on ainakin toinen alla mainituista piirteistä 1. kova, terävä, pinnallinen tai viiltävä 2. laukaistavissa triggerialueilta tai alkaa laukaisevien tekijöiden vaikutuksesta C. Kohtaukset toistuvat aina samanlaisina. D. Kliinisessä tutkimuksessa ei ole todettavissa neurologisia poikkeavuuksia. E. Ei liity mihinkään muuhun sairauteen. 8
11 Taulukko 12 Päänsäryn diagnostiikka Päänsäryn luokitus anamneesin ja kliinisen tutkimuksen avulla sekä seurantatiedot ovat diagnostiikan perusta. Anamneesi Aikaisemmat sairaudet Lääkitys muihin sairauksiin Päänsärky kivun laatu potilaan sanoin kuvattuna kivun paikantuminen kivun kesto kivun toistumistiheys kivun alkamisikä pahentaako fyysinen rasitus? kävely, juoksu kumartuminen, raskaiden esineiden nosto yskiminen altistavat tekijät esioireet edeltävät oireet mahdolliset auraoireet ja niiden laatu ja kesto särynaikaiset oireet pahoinvointi, oksentelu valoherkkyys ääniherkkyys Tilan kuvaus Kliininen yleistutkimus (verenpaine, syke, sydämen ja keuhkojen kuuntelulöydös, psyykkinen tila) Pään rakenteiden tunnustelu (mm. lihasten kiinnityskohdat, ohimovaltimon aristus, syke) Niskalihasten ja niskan liikkeiden tutkimus Silmien, korvien, nenän, suuontelon, purennan ja nielun tarkastus Neurologinen tutkimus, tarvittaessa toistettuna Lisäselvitykset Tarvittaessa hammaslääkärin, korva- tai silmälääkärin tai neurologin konsultaatio. Yleisyys Suurin osa ihmisistä kokee päänsärkyä jossain elämänsä vaiheessa. Naisilla päänsärky on tavallisempaa kuin miehillä. Suomalaisessa aineistossa päänsärky oli yleisintä vuoden iässä ja vähentyi sen jälkeen (Nikiforow 1981). Jännityspäänsärky on yleisin päänsärkytyyppi. Sen esiintyvyys jossain elämän vaiheessa oli tanskalaisessa tutkimuksessa 78 %. Aurattoman migreenin elinaikaiseksi esiintyvyydeksi saatiin Rasmussenin ja Olesenin (1992) tutkimuksessa 8 % (miehet/naiset 1:7) ja aurallisen migreenin 5 % (miehet/naiset 1:2). Perusterveydenhuollossa migreeni on usein alidiagnosoitu. Sarjoittainen päänsärky ja kolmoishermosärky ovat harvinaisia. Sarjoittainen päänsärky on viisi kertaa yleisempi miehillä kuin naisilla. Päivittäistä tai lähes päivittäistä päänsärkyä esiintyi espanjalaisen tutkimuksen mukaan 1,4 %:lla väestöstä, naisista 2,7 %:lla ja miehistä 0,2 %:lla. Kolmasosalla särky liittyi tavanomaisten särkylääkkeiden käyttöön (Colas ym. 2004). Diagnostiikka Päänsäryn diagnosointiin on käytettävä riittävästi aikaa. Diagnoosi perustuu säryn luonteen, paikantumisen, keston, esioireiden sekä altistavien ja laukaisevien tekijöiden kartoitukseen ja huolelliseen tutkimukseen, johon sisältyy neurologinen tutkimus. Diagnostiikan peruselementit on esitetty taulukossa 12. Eri päänsärkytyyppejä voi esiintyä rinnakkain, erityisesti primaarisia päänsärkyjä. Eri säryt arvioidaan diagnostisten kriteerien nojalla erikseen. Eri päänsärkytyypeille ominaiset piirteet vähentyvät usein päänsäryn kroonistuessa. Erotusdiagnostiikassa joudutaan sulkemaan pois toissijaisia syitä (taulukko 7). Pään kuvantamistutkimukset eivät ole rutiinimaisesti tarpeen. Niiden aiheita päänsäryssä on lueteltu taulukossa 13. Sosiaaliset ja psyykkiset taustatekijät ja oheissairastavuus ovat merkityksellisiä sekä kroonisen päänsäryn hoidon onnistumisen että potilaan toimintakyvyn kannalta. Tarvittaessa konsultoidaan psykologia tai psykiatria (Andrasik ym. 2005, Jelinski ym 2007). Psykologiset menetelmät, kuten rentoutustaitojen kohentaminen, saattavat auttaa päänsärkyjen hallinnassa. Kuten muillakin kipupotilailla, myös päänsärkypotilailla psykiatriset oheisongelmat tulee hoitaa aktiivisesti. Jännitystyyppinen päänsärky Jännityspäänsäryn patofysiologiaa ei tunneta. Kallon ja niska-hartiaseudun lihasjännitystä ja pään alueen lihasten aristusta esiintyy vain osalla potilaista. On esitetty, että krooniseksi muuttuneen päänsäryn taustalla on kipujärjestelmän herkistyminen. Jännityspäänsäryn ja kroonisen jännityspäänsäryn kriteerit on esitetty taulukossa 9. 9
12 Taulukko 13 Aivojen kuvantamistutkimuksen aiheet päänsäryn diagnostiikassa. Epäily subaraknoidaalivuodosta Asteittain paheneva päänsärky (jos kyseessä ei ole migreeni tai jännityspäänsärky) Poikkeavuus kliinisessä neurologisessa tutkimuksessa päänsäryn yhteydessä Päänsärkyyn liittyy tajuttomuuskohtaus Päänsärkyyn liittyy endokriininen häiriö Päänsärky liittyy vain yskimiseen tai ruumiilliseen ponnistukseen Päänsärkyyn liittyy jatkuva oksentelu Potilaalla on tiedetään olevan pahanlaatuinen kasvain Kolmoishermosäryn ja Hortonin päänsäryn erotusdiagnostiikassa (MRI) Taulukko 14 Migreenin estolääkehoidon aiheet (Migreenin hoito. Käypä hoito -suositus 2002) Hoidon tehon seuraamiseksi on suotavaa pitää jonkinlaista päänsärkypäiväkirjaa, mieluiten jo kuukauden verran ennen hoidon aloitusta. Migreenikohtauksia esiintyy vähintään kaksi tai kolme kuukaudessa. Migreenikohtaukset hankaloittavat jokapäiväistä elämää. Migreenikohtaukset ovat vaikeita ja potilaan on vaikea tottua niihin. Migreenikohtausten akuuttihoito on hankalaa joko tehon vähäisyyden tai haittavaikutuksien takia. Taulukko 15 Särkylääkepäänsäryn kriteerit (International Classification of Headache Disorders, ICHD 2004). A. Päänsärkyä esiintyy keskimäärin yli 15 päivänä kuukaudessa ja siihen sisältyy ainakin yksi seuraavista piirteistä molemminpuoleinen särky puristava / kiristävä (ei sykkivä) särky lievä tai kohtalainen särky ja se täyttää seuraavat kriteerit B. Tavanomaisten särkylääkkeiden käyttöä yli 15 päivänä kuussa yli kolmen kuukauden ajan. C. Särky on kehittynyt tai huomattavasti pahentunut lääkkeiden käytön aikana. D. Särky häviää tai palaa ennalleen kahden kuukauden kuluessa särkylääkkeiden käytön lopettamisesta. Taulukko 16 Triptaanien liikakäytön kriteerit (International Classification of Headache Disorders, ICHD 2004). A. Päänsärkyä esiintyy keskimäärin yli 15 päivänä kuukaudessa ja siihen sisältyy ainakin yksi seuraavista piirteistä toispuolinen särky pääasiassa sykkivä särky kohtalainen tai vaikea särky tavanomainen toiminta (kävely, portaiden nousu) vaikeuttaa särkyä tai potilas välttää tällaista toimintaa säryn vuoksi mukana ainakin toinen seuraavista 1. pahoinvointi tai oksentelu 2. valo- ja ääniherkkyys ja se täyttää seuraavat kriteerit B. Triptaanien käyttöä vähintään kymmenenä päivänä kuussa säännöllisesti vähintään kolmen kuukauden ajan. C. Päänsäryn esiintymistaajuus on huomattavasti kasvanut triptaanien käytön aikana. D. Särky häviää tai palaa ennalleen kahden kuukauden kuluessa triptaanien käytön lopettamisesta. Kroonisen jännityspäänsäryn lääkkeettömässä hoidossa fysioterapian teho on rajallinen. Torellin ym. (2004) aineistossa särkylääkepäivien määrä väheni fysioterapian vaikutuksesta, mutta vain alle kolmanneksella potilaista 50 % tai enemmän. Jännityspäänsäryn lääkehoidosta on eniten näyttöä amitriptyliinin (Bendtsen ja Jensen 2000, Holroyd ym. 2001) ja mirtatsapiinin osalta (Bendtsen ja Jensen 2004). Botuliinin tehosta ei ole näyttöä. Migreeni Migreeni on nykykäsityksen mukaan portaittain etenevä, aivorungon kautta välittyvä oireyhtymä, jossa auraoireiden taustalla on aivokuoressa leviävä neuraalisen toiminnan vaimeneminen ja päänsäryn taustalla trigeminovaskulaarisen järjestelmän aktivaatio. Näiden tuloksena tulehdusta tuottavat neuropeptidivälittäjäaineet pääsevät verisuonien seinämästä aivokalvoille aktivoiden kipujärjestelmän. Samalla parasympaattinen järjestelmä aktivoituu trigeminustumakkeen välityksellä. Migreenikohtaukselle altistavat tekijät, kuten uni-valverytmin häiriö, stressi, hormonaaliset muutokset ja sensoriset ärsykkeet (valo, melu, haju, lämpötilan muutos) välittyvät aivokuoren, talamuksen ja hypotalamuksen kautta. Noin puolet migreenistä selittyy perimällä. Migreenille altistavia geenejä on useita (Kallela 2005). 10
13 Migreeni jaetaan auralliseen ja aurattomaan ja jälkimmäinen vielä useisiin alatyyppeihin. Niistä hyvin harvinaisia ovat hemipleginen, oftalmopleginen, retinaalinen ja basilaarimigreeni. Migreeniaura on visuaalinen yli 90 %:lla (Rasmussen ja Olesen 1992). Ei-visuaalinen oire voi olla toispuolinen puutuminen tai pistely tai puhevaikeus. Kansainvälisen päänsärkyluokituksen mukaan auraoireiden keston tulee olla yli viisi minuuttia, mutta alle 60 minuuttia ja oireiden täytyy olla täysin ohimeneviä. Aura ilman päänsärkyä tarkoittaa pelkkää auraoiretta. Tämän häiriön erotusdiagnostiikka on syytä jättää neurologille. Migreenin hoidosta on julkaistu suomalainen hoitosuositus (Migreenin hoito. Käypä hoito -suositus 2002). Migreenikohtauksen hoito perustuu riittävän suuriannoksiseen ja ajoissa annettuun lääkitykseen. Ensisijaislääkkeinä ovat tulehduskipulääke, parasetamoli tai triptaani yksinään tai pahoinvointilääkkeen kanssa. Triptaania otetaan vasta auran mentyä ohi. Estolääkehoidon aiheet on lueteltu taulukossa 14. Migreenin lääkkeettömään hoitoon kuuluvat altistavien tekijöiden (esimerkiksi veren glukoosipitoisuuden pieneneminen, valoärsytys, kuumuus, tauoton tai poikkeavan pitkä työskentelyjakso) tunnistaminen ja vähentäminen sekä säännöllinen vuorokausirytmi. Lasten migreenin ja migreenityyppisen päänsäryn kohtausoireiden hoitoon soveltuvat parasetamoli ja ibuprofeeni (Lasten päänsärky. Käypä hoito -suositus 2003). Sarjoittainen päänsärky Sarjoittainen päänsärky on esimerkki trigeminuksen autonomisen järjestelmän aktivaation aiheuttamista oireista. Kaikki päänsäryn oireet ovat samanpuoleisia ja särky on erittäin voimakasta. Kohtaukset esiintyvät usean viikon jaksoina ja häviävät sitten pitkäksi ajaksi. Joskus särky kroonistuu. Kroonisen sarjoittaisen päänsäryn kriteerit on esitetty taulukossa 10. Lääkityksenä kohtaukseen on sumatriptaaniruiske ihon alle tai happihengitys (7 10 l/ min 100 prosentista happea maskilla). Verapamiili saattaa tehota estohoitona, ja kortisonia käytetään kuuriluonteisesti kohtaussarjan katkaisuun (Färkkilä 2006). Krooninen särkylääkepäänsärky Särkylääkkeiden jatkuva käyttö voi herkistää sentraalisen kipujärjestelmän ja altistaa päänsärylle (Färkkilä 2005, Ayzenberg ym. 2006). Krooninen särkylääkepäänsärky jaetaan särkyä pahentaneen lääkeaineen mukaan eri alaryhmiin, joissa taustalla on joko jännitystyyppinen päänsärky tai migreeni. Taulukoissa 15 ja 16 on kuvattu särkylääke- ja triptaanilääkityksen aiheuttamat päänsäryt. Särkylääkkei- den runsas käyttö (yli 15 kertaa kuukaudessa) saattaa johtaa särkylääkepäänsärkyyn. Dienerin ja Katsaravan (2001) seurantatutkimuksessa särky muuttui päivittäiseksi triptaaneja käytettäessä 1 2 vuoden, ergotamiinien käyttäjillä kolmen vuoden ja tavallisia särkylääkkeitä käyttäessä viiden vuoden kuluttua säännöllisen käytön alkamisesta. Lääkkeiden käytön lopettaminen poistaa päänsäryn ja sentraalisen kipujärjestelmän herkistymisen (Ayzenberg ym. 2006). Kroonisen särkylääkepäänsäryn nelivuotisen prospektiivisen seurantatutkimuksen mukaan uusimisriski on suurin vuoden kuluessa. Relapsi ilmaantui 90 %:lle kroonista jännityspäänsärkyä poteneista, mutta vain 31 %:lle migreenipotilaista (Katsarava ym. 2005). Kolmoishermosärky Klassisen (idiopaattisen) kolmoishermosäryn diagnostiset kriteerit on esitetty taulukossa 11. Klassisen muodon oireisto selittyy yli 80 % tapauksista kolmoishermon verisuonikompressiolla aivorungossa. Symptomaattiseksi kutsutaan muun kuin verisuonikompression aiheuttamaa oireyhtymää, joka muistuttaa klassista kolmoishermosärkyä. Neuralgian erotusdiagnostiikassa huolellinen neurologinen tutkimus erityisesti aivohermotoimintojen testaus on avainasemassa. Kasvojen tuntoreaktio eri ärsykkeisiin (kosketus, terävä, kylmä, lämmin) testataan ja löydöstä verrataan oireettoman alueen löydöksiin. Idiopaattisessa trigeminusneuralgiassa neurologiset löydökset ovat normaalit lukuun ottamatta sitä, että kosketusärsytys voi laukaista neuralgiakohtauksen. Muussa neuropaattisessa kivussa tunto saattaa olla voimistunut, herkistynyt tai muuntunut eri aistilaaduille. Mahdolliset muut neurologiset poikkeavuudet kertovat vaurion laajuudesta ja sijainnista. Aivojen magneettikuvaus on tarpeen kolmoishermosäryssä ainakin silloin, kun kliinisessä neurologisessa tutkimuksessa todetaan taustaltaan epäselviä poikkeavia löydöksiä (Haanpää ym. 2005). Kolmoishermosäryn ensilinjan hoito on karbamatsepiini tai okskarbatsepiini (Attal ym. 2006). Jos lääkehoito ei pidä idiopaattista neuralgiaa kurissa, potilas lähetetään neurokirurgin konsultaatioon. Käytetyimpiä neurokirurgisia hoitoja ovat mikrovaskulaarinen dekompressio ja kolmoishermon lämpökoagulaatio. Toimintakyvyn arviointi Päänsäryn muuttuessa krooniseksi säryn luonne saattaa muuttua ja sen erityispiirteet vähentyä. Samalla särkyyn kohdistuu enemmän huomiota ja hoitotoimia ja säryn vai- 11
14 kutus päivittäisiin toimintoihin, työkykyyn ja sosiaaliseen kanssakäymiseen lisääntyy. Toimintakyky voi rajoittua merkittävästi päänsärkykohtauksen aikana (migreeni), mutta myös päänsäryn ennakointi ja pelko sekä oireiden hoidon edellyttämät toimet vaikuttavat osaltaan. Toimintakykyä saatetaan joutua arvioimaan erilaisista lähtökohdista, esimerkiksi hoidon tarpeen määrittämiseksi ja hoitopaikan valitsemiseksi tai lyhyt- tai pitkäaikaisen työkyvyttömyyden toteamiseksi sosiaalietuutta varten. Potilaan pitkäaikaista toimintakykyä tulee arvioida hyvän käytännön mukaisen hoidon jälkeen. Siis esimerkiksi lääkepäänsärkypotilaan pitkäaikainen toimintakyky arvioidaan lääkevieroituksen toteuduttua. Kroonisessa päänsäryssäkin voidaan käyttää soveltuvin osin suuntaviivoina luvussa Yleistä mainittua kiputilojen jakoa kolmeen vaikeusasteeseen. Jäljempänä kuvattavia terveyteen liittyvän elämänlaadun mittareita voidaan käyttää potilaan kokeman elämänlaadun määrittämiseen. Kroonisen kivun kiireettömän hoidon kansallisten kriteerien mukaan ensisijainen vastuu kroonisen kivun hoidosta on perusterveydenhuollolla. Hoidossa yhdistetään biolääketieteellinen ja psykososiaalinen näkökulma. Samalla kun selvitetään hoidon tarvetta ja vaikutuksia, syntyy kuva hoidettavan toimintakyvystä. Diagnoosi varmistetaan oireiden muuttuessa tai tihentyessä toistetuilla kliinisillä tutkimuksilla, ja hoidonporrastusohjeiden mukaan voidaan tarvittaessa konsultoida erikoissairaanhoitoa. Potilasta pitkäaikaisesti hoitavan, hänen tilannettaan toistuvasti seuranneen ja olosuhteensa tuntevan lääkärin tulisi arvioida pitkäaikaista toimintakykyä. Tällöin kyseeseen tulee useimmiten perusterveydenhuollon tai työterveyshuollon lääkäri. Päänsärkypäiväkirja on kohtauksittaisessa sairaudessa, kuten migreenissä ja sarjoittaisessa päänsäryssä, diagnostiikkaa tukeva väline. Näissä päänsäryn tiedetään pahenevan fyysisen rasituksen seurauksena, joten päänsärkypäiväkirja kuvaa toimintakykyä epäsuorasti. Hoitosuhteessa se toimii myös hoidon tulosten mittarina. Edellytyksenä tämän mittarin käytettävyydelle ovat päiväkirjan riittävä käsilläolo eri tilanteissa, helppokäyttöisyys ja käyttäjän riittävä opastus. Lääkityksen tarve ja lääkkeen käytön rekisteröiminen ovat edellytyksenä lääkepäänsäryn diagnosoimiselle. Lääkityksen annokset ja niiden muutokset kertovat myös hoidon onnistumisesta ja ovat osoituksena päänsäryn vaikeahoitoisuudesta esimerkiksi sarjoittaisessa päänsäryssä. Arvioitaessa toimintakykyä työkykyisyyden, ammatillisen kuntoutuksen mahdollisuuksien tai sosiaalietuuksien tarpeen määrittämistä varten kannattaa muistaa arvioinnin olevan myös interventio. Realistinen, mutta positiivinen suhtautuminen ennusteeseen ja informaatio, jolla pyritään vähentämään paineita ja kannustamaan aktiivisuuteen, edistävät kivun hallintaa. Ammatillisina kuntoutustoimenpiteinä toteutettavat joustot työajoissa, järjestelyt työolosuhteissa ja työn rytmityksen omaehtoinen salliminen edistänevät sekä työkykyä että kivun hallintaa. Käytännössä lääkäri voi tukea tämäntyyppisiä ratkaisuja parhaiten osallistumalla palaveriin yhdessä potilaan (työtekijän) ja hänen esimiehensä kanssa. Tällaiset järjestelyt ovat työterveyshuollon ja kuntoutustutkimuspoliklinikoiden arkea. Lausunnoissa on syytä selostaa, mitä järjestelyjä esimerkiksi työpaikalla on päänsäryn vuoksi tehty särylle altistavien tekijöiden välttämiseksi tai saneeraamiseksi ja minkälainen vaikutus näillä on ollut päänsärkyyn esimerkiksi päänsärkypäiväkirjan tai lääkkeenkäytön seurannan perusteella. Elämänlaadun mittarit päänsäryssä Migreenin ja muiden päänsärkyjen hoidossa on käytetty terveyteen liittyvän elämänlaadun mittareita, kuten SF-36:ta (Ware ja Shrebourne 1992). Sittemmin on kehitetty useita nimenomaan päänsäryn hoitoon tarkoitettuja elämänlaatukyselyitä. Lähtökohtana on ollut kohtauksittainen päänsärky, esimerkiksi migreeni, jonka arviontiin on validoitu muun muassa Migraine disability assessment scale eli MIDAS (Stewart ym. 2000), (www.astrazeneca.fi). Siinä on kaksi kysymystä päänsäryn esiintymisestä ja voimakkuudesta sekä viisi kysymystä osallistumisesta (työ/koulu, sosiaalinen toiminta) ja toimintakyvystä kolmen kuukauden ajalta. Yksi päivä, jolloin tutkittava ei kyennyt osallistumaan töihin tai harrastuksiin tai osallistui kotitöihin vain puolella normaalista panoksesta, antaa yhden pisteen. MIDAS-mittarin tulos jaetaan neljään vaikeusluokkaan (lievä 0 5 pistettä, erittäin vaikea 21 pistettä tai enemmän). Päänsäryn tiheys ja vaikeusaste eivät anna pisteitä. Menetelmä on validoitu eri maissa ja vastaa suhteellisen hyvin päänsärkypäiväkirjan antamaa tietoa. Kysymykset kuvaavat vastaajan omaa käsitystä toimintakyvystään. Mittarin on todettu soveltuvan vastaanotolla tehtävien hoitopäätösten tueksi ja hoidon tulosten arviointiin. Lomake on helppokäyttöinen ja nopea täyttää kotona. Ongelmallisena on pidetty sitä, että puolen päivän pituisesta toimintakyvyn heikkenemästä saa yhtä paljon pisteitä kuin kokopäiväisestä, ja sitä, että työkyvyn ja jokapäiväisten toimien (kotitöiden) tekemisestä kysytään erikseen, vaikka ne kuvaavat samaa asiaa (Andrasik ym. 2005). Mittarit tarjoavat potilaalle mahdollisuuden välittää tietoa lääkärille jäsentyneesti. Ne on suunniteltu käytettäväksi potilasvastaanotolla, ja ne ovat helpompia käyttää kuin päänsärkypäiväkirja. Mittari auttaa hoitavaa lääkäriä hoitojen vaikutuksen arvioinnissa ja potilaan kokeman toimintakyvyn muutosten seurannassa. Mittareihin ei sisälly 12
15 lääkärin tai muun hoitavan henkilön arviota toimintakyvystä. Neuropaattinen kipu Ydinasiat Neuropaattinen kipu tarkoittaa kipua, jonka aiheuttaa somatosensorisen järjestelmän vaurio tai sairaus. Sillä ei ole varoitustehtävää, vaan se on potilaalle pelkkä vaiva. Neuropaattisen kivun vaikutus toimintakykyyn riippuu oireiston laadusta, kestosta, voimakkuudesta ja sijainnista, oireita pahentavista tekijöistä, potilaan sopeutumiskyvystä ja hoitojen tehosta. Vaikea neuropaattinen kipu häiritsee nukkumista, rajoittaa tavallisia arkiaskareita, kuormittaa psyykkisesti, vähentää sosiaalista toimintaa ja heikentää elämänlaatua. Tilan kuvauksessa kerrotaan kliiniset neurologiset löydökset, erityisesti tuntoaistin ja motoriikan poikkeavuudet sekä psyykkinen tila, ja potilaan kertomia toimintarajoitteita arvioidaan näiden pohjalta. Tarvittaessa voidaan pyytää toimintaterapeutin, fysioterapeutin tai neuropsykologin arviota. Neuropaattinen eli hermovauriokipu on tila, jonka syynä on somatosensorisen järjestelmän vaurio tai sairaus (Treede ym. 2007). Kyseessä on siis oire eikä itsenäinen sairaus, ja neuropaattisen kivun tunnistamisen jälkeen tulee pyrkiä selvittämään, mikä vamma tai sairaus on aiheuttanut neuropaattisen kivun. Vauriopaikan mukaan neuropaattiset kiputilat jaetaan perifeerisiin eli ääreishermostoperäisiin (esimerkiksi diabeettinen neuropatia, hermovamman jälkeiset kivut) ja sentraalisiin eli keskushermostoperäisiin (esimerkiksi aivoverenkierron häiriön jälkeinen kiputila). Neuropaattinen kipu voi esiintyä yhtä aikaa kudosvauriokivun kanssa. Yleisyys Luotettavaa väestöpohjaista epidemiologista tietoa neuropaattisesta kivusta ei ole. Pitkittynyttä lanneselkäkipua potevista kolmasosalla on kivussaan neuropaattinen komponentti (Freynhagen ym. 2006). Diabeetikoista 16 %:lla ja tyyppi 2 diabeetikoista 29 %:lla on kivulias neuropatia (Daousi ym. 2004, Davies ym. 2006). Jo heikentyneeseen glukoosinsietoon saattaa liittyä polttavana kipuna ilmenevä ohutsäieneuropatia, joka voi lievittyä liikunta- ja ruokavaliohoidolla (Smith ym. 2006). Vyöruusuihottuman parannuttua 8 %:lla potilaista esiintyy tähän tautiin liittyvä kipu (Galil ym. 1997). Leikkauksessa tulleen hermovamman jälkeen 5 %:lle kehittyy neuropaattinen kiputila (Jääskeläinen ym. 2004). Se on tärkein leikkauksen jälkeisen pitkittyneen vaikean kivun syy (Kehlet ja Jensen 2006). Aivoverenkierron häiriötä potevista 8 %:lla, MS-potilaista noin neljäsosalla ja selkäydinvammapotilaista noin kahdella kolmasosalla esiintyy neuropaattista kipua (Andersen ym. 1995, Finnerup ym. 2001, Österberg ym. 2005). Oireet Neuropaattisessa kivussa tuntoaisti toimii poikkeavasti, mikä johtuu tuntoratojen vaurioitumisesta ja sen aiheuttamista toissijaisista muutoksista hermostossa (Woolf ja Mannion 1999). Oireina voivat olla jatkuva kipu, sähköiskumaiset tuikkauskivut, allodynia eli normaalisti kivuttoman ärsykkeen muuntuminen kivuksi sekä erilaiset poikkeavat tuntemukset, kuten parestesiat ja dysestesiat. Tuntoaisti voi olla herkistynyt tai heikentynyt ärsykkeen laadun mukaan. Kivun pahenemisvaiheet saattavat kestää tunteja tai jopa päiviä, mikä johtaa helposti erilaisten toimintojen välttämiseen. Neuropaattiseen kipuun voi liittyä taipumus lihaskouristuksiin ( suonenvedot ) sekä autonomisia oireita, kuten hikoilun ja ihon lämpötilan muutoksia ja turvotusta. Kun paikalliset autonomiset häiriöt liittyvät perifeeriseen hermovaurioon, käytetään termiä monimuotoinen paikallinen kipuoireyhtymä tyyppi II (comple regional pain syndrome type II, CRPS II). Vauriopaikan mukaan potilaalla saattaa esiintyä myös muita neurologisia oireita ja löydöksiä. Vaikea neuropaattinen kipu vaikeuttaa suoriutumista tavanomaisista askareista, kuormittaa psyykkisesti, vähentää sosiaalista toimintaa ja heikentää elämänlaatua (Meyer-Rosberg ym. 2001, Smith ym. 2007). Diagnostiikka Neuropaattisen kiputilan diagnoosin kriteerit on esitetty taulukossa 17. Diagnoosi perustuu kivun ja tuntoaistin poikkeavaan toimintaan viittaavien kliinisten löydösten neuroanatomisesti loogiseen sijaintiin ja vaurion syyn määrittämiseen (Cruccu ym. 2004). Neuropaattisen kivun tunnistamista helpottamaan on kehitetty kyselylomakkeita, jotka voivat kiinnittää lääkärin huomion neuropaattisen kivun mahdollisuuteen. Ne eivät korvaa potilaan haastattelua, kliinistä tutkimusta ja erotusdiagnostista selvittelyä (Bennett ym. 2007, Hansson ja Haanpää 2007). Potilaalta kysytään kivun alkamista ja kehitysvaiheita, mahdollista liittymistä vammaan, leikkaukseen tai muuhun sairauteen, kivun laatua ja eri komponentteja sekä pahentavia ja helpottavia tekijöitä. Kivun voimakkuus ja sijainti kirjataan luvussa Yleistä esitetyn mukaisesti. Lisäksi tiedustellaan poikkeavia tuntemuksia, tuntopuutoksia ja muita oireita. 13
16 Potilaalta tutkitaan yleistila (rakenne ja liikuntakyky), kipualueen tila, selkärangan ja raajojen osalta myös liikelaajuudet ja mahdolliset liikearkuudet ja tehdään kliininen neurologinen tutkimus, jossa painotetaan tuntoaistia. Tunto testataan kunkin aistilaadun osalta verraten eri kehonpuoliskojen löydöksiä ja toisaalta löydöksiä kipualueella ja muilla alueilla (taulukko 18). Tutkimus tehdään paljaalle iholle. Jos diagnoosi on ilmeinen, ei hyvän kliinisen tutkimuksen lisäksi tarvita lisätutkimuksia. Tapauksen mukaan saatetaan tarvita kuvantamis-, laboratorio- ja neurofysiologisia tutkimuksia oireiden syyn ja samalla syynmukaisen hoidon mahdollisuuksien selvittämiseksi. Potilaat, joille diagnoosia ei saada perusterveydenhuollossa, lähetetään hoidonporrastusohjeiden mukaisesti erikoissairaanhoitoon, yleensä neurologian poliklinikkaan. Yksi käytetyimmistä neurologisista lisätutkimuksista on ENMG. Sen käyttökelpoisuus on kuitenkin rajallinen neuropaattisen kiputilan diagnostiikassa, koska ENMG ei tutki kivun signalointiin osallistuvien ohuiden säikeiden toimintaa lainkaan. Normaali ENMG-löydös ei siis sulje pois perifeerisen neuropaattisen kiputilan mahdollisuutta (Jääskeläinen ym. 2006). Tuntoaistin toiminnan tarkemmaksi arvioimiseksi voidaan erikoissairaanhoidossa käyttää kvantitatiivisia tuntokynnysmittauksia (Jääskeläinen ym. 2006). Tarjolla on menetelmiä kylmä-, lämpö-, kylmäkipu-, kuumakipu-, terävätunto-, värinä- ja kosketustuntokynnysten määrityksiin. Tuntokynnysmittaukset edellyttävät potilaalta hyvää vireystilaa ja yhteistyötä, lääkäriltä kokemusta tulosten arvioinnissa ja laboratoriolta viitearvoja. Poikkeava löydös ei kerro, missä tuntoradan osassa vaurio sijaitsee, joten löydös pitää suhteuttaa kliiniseen kuvaan ja muiden tutkimusmenetelmien informaatioon. Kvantitatiivisia tuntokynnysmittauksia tehdään pääasiassa yliopistosairaaloissa. Ohuiden säikeiden kato ohutsäineuropatiassa voidaan osoittaa stanssin avulla otetusta ihobiopsianäytteestä (Koskinen ym. 2005). Hoito Hoidon yleisperiaatteet on selitetty edellä kohdassa Kivun hoidon periaatteet. Vaikka syynmukainen hoito on vain harvoin mahdollista neuropaattisessa kivussa, on tämäkin vaihtoehto pidettävä mielessä diagnostisissa selvittelyissä. Kroonisella neuropaattisella kivulla ei ole varoitustehtävää, mikä on tärkeää selittää potilaalle. Oireita pahentavien tekijöiden tunnistaminen mahdollistaa niiden välttämiseen. Potilasta rohkaistaan aktiivisuuteen kivusta huolimatta. Haasteellisimmat tapaukset ohjataan monialaiseen kipuklinikkaan. Jos kipu häiritsee potilaan arkea, on syytä kokeilla lääkitystä, joka on neuropaattisen kivun tärkein hoitomuoto. Ensi linjan lääkkeitä neuropaattiseen kipuun ovat trisykliset masennuslääkkeet, pregabaliini, gabapentiini, serotoniinin ja noradrenaliinin takaisinoton estäjät duloksetiini ja venlafaksiini sekä tramadoli. Myös lamotrigiinista, vahvoista opioideista ja iholle paikallisesti voiteena tai laastarina käytettävästä lidokaiinista on hyvä tutkimusnäyttö neuropaattisessa kivussa (Attal ym. 2006, Haanpää 2007). Lääkitys on yleensä pitkäkestoista. Ellei yksittäisellä lääkkeellä saada riittävää tehoa, voidaan eri mekanismein vaikuttavia lääkkeitä yhdistää. Nykyään noin puolet potilaista saa tarjolla olevista lääkkeistä kohtalaisen avun. Fysioterapeuttisella neuvonnalla pyritään löytämään sopivat liike- ja toimintamallit, jotta potilas voisi suoriutua erilaisista askareista neuropaattisesta kivusta huolimatta ja jotta vältettäisiin sekundaaristen lihas- ja nivelperäisten ongelmien ilmaantuminen. Vaikeimmissa neuropaattisissa kiputiloissa voidaan käyttää selkäytimen takajuosteen stimulaatiota. Radiofrekvenssin tehosta neuropaattisen kivun hoidossa ei ole näyttöä. Vaikutus toimintakykyyn Neuropaattisen kivun vaikutus toimintakykyyn riippuu kivun sijainnista, kestosta, voimakkuudesta, pahentavista tekijöistä ja hoitovasteesta. Lievä, vain ajoittain esiintyvä ja hyvin hoitoon reagoiva kiputila ei välttämättä heikennä toimintakykyä juuri lainkaan. Esimerkkinä tästä on hermovaurion jälkitila, johon liittyy lieviä parestesioita ja ajoittaista lievää kipua ilman oleellista toimintahaittaa. Keskivaikeassa kiputilassa haittaa esiintyy useammin ja toimintakyky heikkenee. Esimerkiksi dominantin yläraajan vaikea kosketusherkkyys voi rajoittaa oleellisesti käden käyttöä, vaikka motorista halvausta ei olisikaan. Vaikea kiputila häiritsee huomattavasti tavallisia arkitoimia. Esimerkiksi cauda equina -oireistoon liittyvä vaikea ratsupaikka-alueen neuropaattinen kiputila saattaa estää istumisen, tai kivuliaaseen polyneuropatiaan liittyvä staattinen allodynia voi estää seisomisen ja kävelyn. Kiputilan syynä oleva neurologinen sairaus saattaa heikentää toimintakykyä ilman kipuakin, ja yleensä tällöin neuropaattinen kipu merkitsee lisähaittaa ja vaikeampia toimintarajoitteita. Lisäksi vaikeaan neuropaattiseen kipuun liittyy usein unihäiriöitä, psyykkistä kuormittuneisuutta ja oheisdepressiota, jotka heikentävät toimintakykyä. Kivun lääkehoidot voivat vai- 14
17 Taulukko 17 Neuropaattisen kivun diagnostiset kriteerit. Kivun sijainti on neuroanatomisesti looginen. Kliinisessä tutkimuksessa todetaan tuntoaistin poikkeavaan toimintaan sopivia löydöksiä. On todettavissa somatosensorisen radan vaurio tai sairaus, joka selittää kiputilan. Taulukko 18 Tuntoaistin tutkiminen neuropaattista kipua epäiltäessä. Aistilaatu Kosketus, tunto Terävätunto Kylmäntunto Lämmöntunto Tutkimusväline pumpuli puutikku kylmä metalliesine lämmin metalliesine Aistimuksen välittävät tuntosäikeet A beeta A delta A delta Allodynioiden testaus (aistitaanko normaalisti kivuton ärsyke kipuna): Mekaaninen dynaaminen allodynia: kevyt liikkuva ärsyke (esim. ihon sively sormella tai siveltimellä). Mekaaninen staattinen allodynia: tasainen mekaaninen paine (esim. painaminen sormella). Kylmäallodynia: iholle annettu kylmäärsyke (esim. kylmä metalliesine). Kuuma-allodynia: iholle annettu kuuma, mutta ei polttava ärsyke (esim. kuuma metalliesine). Löydöksen arviointi Onko tunto kipualueella herkistynyt, heikentynyt tai muuntunut muuten erilaiseksi? Jatkuuko tuntemus, vaikka ärsytys loppuu? Rajoittuuko aistimus testatulle alueelle vai säteileekö tuntemus laajemmalle? Sijainniltaan neuroanatomisesti loogiset, tutkimuskerrasta toiseen todettavissa olevat tuntopoikkeavuudet viittaavat neuropaattiseen kiputilaan. kuttaa vireyteen ja toimintakykyyn epäedullisesti, vaikka ne vähentäisivät kipua. Hoidon porrastus etenee luvussa Yleistä esitetyn mukaan siten, että kivun vaikeutuessa erikoissairaanhoidon vastuu hoidosta lisääntyy. Toimintakyvyn arviointi Tilan kuvauksessa keskeistä on kliinisten neurologisten löydösten kuvaaminen (taulukko 19). Tuntoaistin osalta C Taulukko 19 Neuropaattisen kivun erityispiirteet toimintakyvyn arvioinnin kannalta. Anamneesi Kipupiirros (kipu ja muut poikkeavat tuntemukset) Kivun komponentit (jatkuva, tuikkaava, ärsykkeiden aiheuttama) Kipua helpottavat ja pahentavat tekijät (ulkoiset ärsykkeet, liike) Kivun voimakkuus keskimäärin ja pahenemisvaiheissa Hoidot ja vaste niihin (hyödyt ja haitat) Yöuni, mieliala Kliininen tutkimus Yleistila (rakenne, liikuntakyky) Kipualueen paikallinen tila (inspektio, palpaatio) Kliininen neurologinen tutkimus (muiden neurologisten löydösten toteamiseksi) Tuntoaistin huolellinen tutkiminen Liikelaajuudet, liikemallit, ketteryys, tasapaino Konetutkimukset Tapauskohtaisesti arvioiden (kuvantaminen, kliininen neurofysiologia jne.) Toimintakyky Missä normaaliin elämään liittyvissä toimissa on vaikeuksia, millaisia? Missä työtehtävissä on vaikeuksia, millaisia? Millaisiin tehtäviin pystyy? Millainen on suorituskestävyys? Tarvittaessa standardoidut suoritustestit (yläraajaongelma: toimintaterapeutin testaus). Tarvittaessa työkokeilu toimintahaittojen mukaan räätälöidyssä työssä. kuvataan heikentymät, herkistymät ja normaalisti kivuttomien ärsykkeiden muuntumiset kivuliaiksi eli allodyniat. Motoriikan osalta kuvataan lihasvoima ja -tonus, liikkeiden tarkkuus ja ketteryys, kivuliaan kehonosan liikelaajuudet, liikemallit ja käyttö sekä tasapainon hallinta. Myös kognitiiviseen ja psyykkiseen tilaan kiinnitetään huomiota. Nämä asiat voidaan arvioida jo perusterveydenhuollossa, ja toimintakykyarviota tehtäessä voidaan soveltaa kivun vaikeusasteen jakoa lievään, keskivaikeaan ja vaikeaan (ks. luku Yleistä). Jos tarvitaan fystioterapeutin, toimintaterapeutin, (neuro)psykologin tai psykiatrin arviota tai kvantitatiivisia tuntokynnysmittauksia, tämä edellyttää yleensä potilaan lähettämistä erikoissairaanhoitoon. Pitkän aikavälin kannanottojen tulisi perustua tilanteeseen, jossa hoito on toteutettu optimaalisesti. Lievä ja hyvin hoitoihin reagoiva neuropaattinen kiputila ei välttämättä heikennä toimintakykyä. Työolosuhteiden järjestäminen ja ergonomisten seikkojen huomioiminen voivat kompen- 15
18 soida työntekoon liittyviä ongelmia. Jos esimerkiksi potilas ei kykene istumaan, sovitetaan työtasot niin, että hän voi työskennellä seisten. Yleensä keskivaikeat ja vaikeat oirekuvat heikentävät toimintakykyä; etenkin kosketusherkkyys (dynaaminen allodynia) ja painoarkuus (staattinen allodynia) sekä liikkeiden provosoima kipu ovat ongelmallisia. Oirekuvan aiheuttamat ongelmat työssä tulee kuvata suhteessa kliinisiin löydöksiin. Tarvittaessa voidaan käyttää työkokeilua täydentävänä arviointimenetelmänä. Kuntouttava ja kannustava hoito-ote on äärimmäisen tärkeä. Työtehtävien vaihto, muu ammatillinen kuntoutus tai uudelleenkoulutus saattaa auttaa hyödyntämään jäljellä olevaa työkykyä. Monimuotoinen paikallinen kipuoireyhtymä (comple regional pain syndrome, CRPS) Ydinasiat CRPS on oireyhtymä, jossa vamman tai sairauden laukaisemana kehittyy kipu, tuntopoikkeavuuksia, autonomisen hermoston alueellinen toimintahäiriö, motoriikan häiriö ja vaikeissa tapauksissa troofisia muutoksia. Hoito perustuu riittävän kivunlievityksen turvin suoritettavaan harjoitteluun, johon kuuluvat sensorinen siedättäminen, motorinen aktivointi sekä oirehtivan kehonosan hahmotuksen ja toiminnan ohjauksen kohentaminen. Vaikean CRPS:n hoito edellyttää moniammatillista otetta ja usein myös ammatillisen kuntoutuksen toimia. Toipuminen on hidasta, mutta johdonmukaisella ja pitkäjänteisellä hoito-otteella toiminnallisesti hyväkin tulos on mahdollinen. Monimuotoiselle paikalliselle kipuoireyhtymälle ominaisia piirteitä ovat oirehtivan raajan kipu, tunnon ja motoriikan muutokset, autonomisen hermoston toiminnan poikkeavuus ja vaikeissa tapauksissa myös troofiset muutokset (Baron ja Jänig 2004). Se jaetaan kahteen alatyyppiin, CRPS I:een ja II:een. Ensin mainittuun ei kuulu hermovauriota, ja se vastaa aiempaa käsitettä reflektorinen sympaattinen dystrofia RSD. Tyyppiin II taas kuuluu hermovaurio (vastaa aiempaa käsitettä kausalgia). CRPS:lle ominaista on oireiden suhteeton voimakkuus laukaisevaan tapahtumaan nähden. Oireet leviävät raajassa laajemmalle kuin missä alkuperäinen laukaiseva syy sijaitsi ja painottuvat raajan ääriosaan. Tyypissä II oireet ja löydökset ovat voimakkaimmat vaurioituneen hermon hermotusalueelle, mutta esiintyvät myös laajemmalla alueella. Tyypillisiä ovat myös raajan kömpelyys ja muut motorisen säätelyn häiriöt, kuten lihasheikkous, vapina tai dystoninen virheasento. Raajan käyttö ilman näköohjausta saattaa olla hankalaa. Vaikeassa CRPS:ssä esiintyy huomiotta jättämisoire (neglect) samaan tapaan kuin osalla toipilaista aivoverenkierron häiriön jälkeen (Frettlöh ym. 2006). Yleisyys Yleisimmin CRPS:n laukaisee vamma (pehmytosavamma, luunmurtuma tai hermovamma), mutta se voi ilmaantua myös muun sairauden, esimerkiksi infektion tai aivoverenkierron häiriön yhteydessä. Hollantilaisen väestöpohjaisen tutkimuksen mukaan ilmaantuvuus on 26 tapausta sataatuhatta henkilövuotta kohti ja oireyhtymä on naisilla yli kolme kertaa yleisempi miehiin verrattuna (de Mos ym. 2006). Tässä aineistossa melkein puolessa tapauksista laukaisijana oli luunmurtuma, kuudesosassa pehmytosavamma ja runsaassa kymmenesosassa elektiivinen leikkaus. Oireet olivat yleisempiä ylä- kuin alaraajassa. CRPS:ää esiintyy myös lapsilla, ja heillä sen ennuste on yleensä hyvä (Lindfors ja Kallio 2007). Diagnoosi CRPS:n kriteeristöjä on useita. Taulukossa 20 on esitetty IASP:n kriteerit (Merskey ja Bogduk 1994) ja taulukossa 21 uusimmat tarkennetut kriteerit (Baron ja Jänig 2004). On huomattava, että saman vastaanottokäynnin aikana autonomiset oireet saattavat vaihdella: esimerkiksi tutkimuksen alussa ihon väri ja lämpö voivat olla symmetriset, mutta tunnon ja motoriikan testaus saattaa ärsyttää oireita ja provosoida ihon lämpötilan, värin ja hikoilun muutoksia. CRPS:ssa oireinen raaja voi olla turvoksissa, lämmin ja punoittava tai toisaalta viileä ja kalpea. Nivelten liikkeet ovat jähmeät. Ajan myötä nivelten jäykkyys lisääntyy, iho voi muuttua ohueksi ja oireisen raajan luihin voi tulla atrofiaa. Hoidon tulisi olla riittävän aktiivista akuuttivaiheessa, jotta oireisto saataisiin rauhoittumaan ennen palautumattomien muutosten kehittymistä. CRPS:n patofysiologia tunnetaan vain osittain. Nykykäsityksen mukaan kyseessä on ensisijaisesti systeemisairaus, jonka syntyyn vaikuttavat sekä keskushermosto että ääreishermosto (Jänig ja Baron 2003). Oireyhtymässä on somatosensorisen, somatomotorisen, autonomisen ja immunologisen järjestelmän säätelyn häiriö. Aivojen toiminnallinen kuvantaminen osoittaa, että CRPS:ssä oireisen raajan edustusalue aivokuoressa supistuu, mutta muutos häviää oireiden lievittymisen myötä (Juottonen ym. 2002, Meihofner ym. 2004). Uudet hoitosovellukset, kuten raajan asennon tunnistamisen harjoittelu ja peilite- 16
19 Taulukko 20 Monimuotoisen paikallisen kipuoireyhtymän (CRPS) kriteerit IASP:n mukaan (Merskey ja Bogduk 1994). Oireyhtymän laukaisee vamma tai immobilisaatio Jatkuva kipu, allodynia (normaalisti kivuton ärsyke aiheuttaa kipua) tai hyperalgesia (lisääntynyt kipuherkkyys), joka on suhteettoman voimakas laukaisevaan syyhyn nähden. Ainakin jossain vaiheessa esiintyvää turvotusta, ihoverenkierron muutoksia tai hikoiluhäiriö oirealueella. Muun vastaavan oireiston aiheuttava sairaus sulkee CRPS-diagnoosin pois. Taulukko 21 Monimuotoisen paikallisen kipuoireyhtymän (CRPS) diagnostiset kriteerit (Baron ja Jänig 2004). Positiiviset tuntopoikkeavuudet Spontaani kipu Mekaaninen hyperalgesia Termaalinen hyperalgesia Voimakas somaattinen hyperalgesia Verenkierron poikkeavuudet Verisuonten laajentuminen Verisuonten supistuminen Iholämmön puoliero Ihon värin muutokset Turvotus, hikoiluhäiriöt Turvotus Liikahikoilu Vähentynyt hieneritys Motoriset (M) ja troofiset (T) muutokset Lihasvoimien heikkous (M) Vapina (M) Dystonia (M) Koordinaatiovaikeus (M) Kynsi- ja karvoitusmuutokset (T) Ihon atrofia (T) Nivelten jäykkyys (T) Pehmytkudosmuutokset (T) Kliininen työ: Vähintään yksi oire vähintään kolmesta ryhmästä ja Vähintään yksi löydös vähintään kahdesta ryhmästä. Sensitiivisyys 0,85, spesifisyys 0,60 Tutkimus: Vähintään yksi oire jokaisesta neljästä ryhmästä ja vähintään yksi löydös vähintään kahdesta ryhmästä. Sensitiivyys 0,70, spesifisyys 0,96 Peiliterapia Peiliterapia on yksi CRPS-potilaan harjoitusmenetelmistä. rapia (kuva 3), jossa kipeän ja huonosti toimivan raajan harjoittamisessa käytetään avuksi terveen raajan peilikuvaa, perustuvat sentraalisen säätelyn (itse)muuntumiskykyyn (Birklein ja Rowbotham 2005, Moseley 2005). Hoito CRPS:n ehkäisyssä ovat tärkeitä raajavamman saaneen potilaan riittävä kipulääkitys, varhainen mobilisaatio ja toipumisen seuranta. Hoidon perusta on fysioterapeuttinen harjoittelu eli raajan altistaminen sensorisille ärsykkeille ja mobilisaatio riittävän tehokkaan kivunlievityksen turvin. Toimintakyvyn kohentaminen on aina keskeinen tavoite vammasta toipuvan potilaan kuntoutuksessa. Sama periaate pätee CRPS:ssä taustasyystä riippumatta. Harjoitteet eivät saa lisätä kipua. Hoito etenee vähitellen ärsykkeitä ja harjoitusmääriä lisäten niin, että kipua ei provosoida. Liian kova ja nopeasti etenevä harjoittelu voi vaikeuttaa oireistoa ja heikentää siihen mennessä saavutettuja tuloksia. Vaikeassa CRPS:ssä toipuminen etenee hitaasti kuukausien kuluessa. Edistymisen mukaan ammatillisen kuntoutuksen näkökulma tulee sisällyttää hoito- ja kuntoutuskokonaisuuteen riittävän varhain. Lievän CRPS:n hoito onnistuu perusterveydenhuollossa. Lääkärin diagnosoitua oireyhtymän, hän suunnittelee kipulääkityksen ja ohjaa potilaan fysioterapeutille, joka ohjaa omatoimiset harjoitukset. Tuki ja kannustus ovat tärkeitä, ja psykologisia menetelmiä (esimerkiksi rentoutus, mielikuvaharjoitukset) käytetään lääkityksen ja fysioterapeuttisen harjoittelun tukena. CRPS-potilaan kivun lääkehoidossa käytetään tavanomaisten analgeettien ja neuropaattisen kivun lääkkeiden yhdistelmää. Toipumisen riittävän tiivis seuranta on tärkeää: jos tilanne ei kohene, erikoissairaanhoitoa konsultoidaan varhain. Subakuutissa vaiheessa kivun lievitykseen on käytetty autonomisen hermoston blokadeja, mutta niiden tehosta ei ole vakuuttavaa 17
20 tutkimusnäyttöä (Cepeda ym. 2005). Erikoissairaanhoidossa monialainen työryhmä, johon kuuluvat fysioterapeutti, toimintaterapeutti, psykologi, sosiaalityöntekijä ja lääkäri, antaa parhaan tuloksen. Tiivistelmä CRPS-potilaan fysioterapiasta ja toimintaterapiasta sekä kuntoutuksen apuvälineistä on esitetty taulukossa 22 ja kuvassa 4. Selkäydinstimulaation tehosta ja kustannusvaikuttavuudesta vaikeassa kroonisessa CRPS:ssä on tutkimusnäyttöä (Kemler ym. 2004, Taylor ym. 2006). Stimulaatio helpottaa sekä kipua että sympaattisen hermoston yliaktivaatiota, ja stimulaatio yhdistettynä tiiviiseen fysioterapeuttiseen harjoitteluun on johtanut työkyvyn palautumiseen vaikeissakin CRPS-tapauksissa (Harke ym. 2005). Ennuste Lievän CRPS:n ennuste on yleensä hyvä. Vaikeakin CRPSoireisto voi korjautua, jos pysyviä troofisia muutoksia ei ole kehittynyt. CRPS-potilaita hoidettaessa on hyvä muistaa, että toipuminen kestää kuukausia pitempään kuin vastaavassa vammassa ilman CRPS:ää eli toipumisaika on viikkojen sijasta kuukausia, jopa yli vuoden. Tavoitteet on asetettava realistisesti, ja toipumisen suotuisa suunta (hitaasta etenemisestä huolimatta) pitää yllä sekä potilaan että hoitavan tiimin uskoa hyvänkin kuntoutumisen mahdollisuuteen. Vaikka oireet eivät täysin korjaudu, hoidoilla ja kuntoutuksella pyritään palauttamaan mahdollisimman hyvä toiminnallinen tila. Työhön paluu saattaa edellyttää ammatillista kuntoutusta ja työmäärän asteittaista lisäämistä esimerkiksi osasairauspäivärahan tai osakuntoutustuen turvin. Oheisongelmat, kuten ahdistuneisuus ja masennus, tulee hoitaa aktiivisesti. Hyvä kokonaissuunnitelma sekä oireiden ja löydösten huolellinen dokumentaatio varhaisvaiheesta lähtien ovat tärkeitä sekä hoidon etenemisen että korvauskysymysten käsittelyn kannalta. Toimintakyvyn arviointi CRPS:ssä toimintakyky riippuu kivun sijainnista, kestosta, voimakkuudesta, pahentavista tekijöistä ja hoitovasteesta. Arvio kivun vaikeusasteesta (lievä, keskivaikea, vaikea) tehdään luvussa Yleistä kuvattujen periaatteiden mukaisesti. Lievä, vain ajoittain esiintyvä ja hyvin hoitoon reagoiva kiputila ei välttämättä heikennä toimintakykyä juuri lain- CRPS-potilaan kuntoutuksessa käytettäviä apuvälineitä. Yläraajaoireisen CRPS-potilaan fysioterapiassa käytettäviä voima- ja näppäryysvoimaharjoitusvälineitä ovat mm. pallot, terapiavahat, viljanjyvät, vastuskuminauhat ja käsipainot. Taulukko 22 Monimuotoisen paikallisen kipuoireyhtymää (CRPS) potevan fysio- ja toimintaterapia. Fysioterapia Käden käytön ja harjoittelun arviointi Liikehoito kipua lisääviä harjoitteita on vältettävä aktiivinen omatoiminen harjoittelu harjoituksia usein, vähän kerrallaan progressiivinen eteneminen kivun sallimissa rajoissa Kivun hallinta kylmä/lämpö ensihoitona Transkutaaninen hermostimulaatio (TNS) kivunpelon poistaminen Peiliterapia Mielikuvaharjoittelu Lymfaterapia Toiminnalliset harjoitukset Kannustaminen ja rohkaisu Toimintaterapia Turvotuksen esto ja hallinta painehansikas, tukisidokset Sensorinen siedätys (ei saa provosoida kipua!) altistaminen erilaisille ärsykkeille Lepolastat/venytyslastat tukemaan liikehoitoa ja parantamaan nivelten liikelaajuuksia Arpihoito Apuvälineet käden käyttöä helpottavat / yksikätisen apuvälineet 18
21 kaan. Esimerkkinä tästä on lievä nilkkamurtuman jälkeinen turvotus ja kipu, jotka rajoittavat kävelymatkaa, mutta eivät estä istumatyötä. Keskivaikeassa kiputilassa haittaa esiintyy useammin ja toimintakyky heikkenee. Esimerkiksi dominantin yläraajan kosketusherkkyys voi rajoittaa oleellisesti käden käyttöä. Vaikea kiputila häiritsee huomattavasti tavallisia arkitoimia. Esimerkiksi käden CRPS-oireistoon liittyvä jatkuva kiputila saattaa estää nukkumisen ja raajan liikuttelun täysin. Vaikeaan CRPS:ään liittyy usein unihäiriöitä, psyykkistä kuormittuneisuutta ja oheisdepressiota, jotka heikentävät toimintakykyä. Kivun lääkehoidot voivat vaikuttaa epäedullisesti vireyteen, vaikka ne vähentäisivät kipua. Tilan kuvauksessa keskeistä on kliinisten löydösten kuvaaminen (taulukko 19). Tuntoaistin osalta kuvataan heikentymät, herkistymät ja normaalisti kivuttomien ärsykkeiden muuntumiset kivuliaiksi eli allodyniat. Lihasvoima ja -tonus, liikkeiden tarkkuus ja ketteryys, kivuliaan kehonosan liikelaajuudet, liikemallit ja käyttö kuvataan. Samoin on syytä kirjata lihasatrofiat, turvotukset, hikoilu, lämpötilaerot ja troofiset muutokset (kynsimuutokset ja karvankasvu). Myös kognitiiviseen ja psyykkiseen tilaan kiinnitetään huomiota. Näitä asioita voidaan arvioida jo perusterveydenhuollossa. Fysioterapeutin tai toimintaterapeutin tekemät standardoidut testit, joissa arvioidaan potilaan suoriutumista iän ja sukupuolen suhteen verrokkeihin nähden, ovat tarjolla erikoissairaanhoidossa, samoin kvantitatiiviset tuntokynnysmittaukset tuntopoikkeavuuksien dokumentoimiseksi ja psykologin sekä psykiatrin arviot kognitiivisen ja psyykkisen tilan tarkemmaksi selvittämiseksi. Jos CRPS-oireisto on lievä, sekä hoito että toimintakyvyn arviointi ovat perusterveydenhuollon vastuulla. Vaikeat CRPS-tapaukset tulee ohjata ripeästi erikoissairaanhoidon monialaiseen yksikköön, jossa arvioidaan myös vaativien toimintakykyarvioiden tarve. Työkykyä koskevien kannanottojen tulisi perustua tilanteeseen, jossa hoito ja kuntoutus on toteutettu optimaalisesti. Lievä ja hyvin hoitoihin reagoiva CRPS ei välttämättä heikennä työkykyä. Toisaalta työolosuhteiden järjestäminen ja ergonomisten seikkojen sovittaminen potilaan toimintarajoitteisiin (esimerkiksi työnkuvan muutos, turvotusta lievittävät tuet) voi kompensoida työntekoon liittyviä ongelmia. Yleensä keskivaikeat ja vaikeat oirekuvat heikentävät työkykyä. Poikkeava herkkyys ärsykkeille ja liikekipu ovat ongelmallisia. Ongelmat työssä tulee kuvata suhteessa havaittuihin kliinisiin löydöksiin, ja tarvittaessa voidaan käyttää työkokeilua täydentävänä arviointimenetelmänä. CRPS-toipilaan työhönpaluu on usein tarkoituksenmukaista järjestää osa-aikaisen työkokeilun, osasairauspäivärahan tai määräaikaisen osakuntoutustuen turvin. Työtehtävien vaihto tai ammatillinen uudelleenkoulutus saattavat auttaa hyödyntämään jäljellä olevaa työkykyä. Fibromyalgia Ydinasiat Fibromyalgia on yleinen, monietiologinen, vaikeusasteeltaan laajakirjoinen, patogeneesiltään riittämättömästi tunnettu ja kansanterveydellisesti merkittävä kipuoireyhtymä. Keskushermostoperäiset mekanismit altistavat potilaat tulkitsemaan terveiden henkilöiden tavanomaisiksi ärsykkeiksi kokemat aistimukset kivuksi. Potilaiden monimuotoiset oireet ovat ristiriidassa vähäisiin objektiivisiin löydöksiin nähden. Potilaiden oireita usein vähätellään ja heidät luokitellaan somatisoijiksi, sosiaalisten etuuksien tavoittelijoiksi tai psyykkisesti sairaiksi. Fibromyalgiaan ei ole spesifistä hoitoa. Useimpien potilaiden toimintakykyä ja elämänlaatua voidaan silti kohentaa. Yleisyys Lihaskipu ja uupumus vaivaavat lähes joka toista lääkärin hoitoon hakeutuvaa potilasta. Noin 40 % aikuisväestöstä ilmoittaa kärsivänsä kroonisesta kivusta ja % laajaalaisesta (vartalon kaikkiin neljänneksiin ja aksiaalisesti paikantuvasta) kivusta. Heistä runsaan kymmenesosan (2 4 % väestöstä) voidaan diagnosoida kärsivän fibromyalgiasta (FM). FM:ää voi esiintyy lapsillakin, mutta yleensä tähän oireyhtymään sairastutaan parhaassa työiässä. Vaikka laaja-alainen kipu on miehillä yhtä yleistä kuin naisilla, naisten riski saada FM on 6 8-kertainen: miehillä esiintyvyys on 0,2 0,5 % ja naisilla 4 8 %, (Croft ym. 1994, Wolfe ym. 1995). Oireyhtymän esiintyvyys lisääntyy ikääntymisen myötä. Oireet FM:n keskeisiä piirteitä ovat tuki- ja liikuntaelimistön kivut, lepoa antamaton yöuni ja selittämätön, heti heräämisestä alkava uupumus. Yleisimmin FM-potilas hakee apua tuki- ja liikuntaelimistön kipuun ja särkyyn. Kivun laatu, voimakkuus ja paikka muuttuvat selittämättömästi. Potilailla esiintyy sekä allodyniaa (normaalisti kivuton ärsyke muuntuu kivuliaaksi ja lisäksi ärsyke tuntuu kipuna fysiologista laajempialaisena) että hyperalgesiaa (kivulias ärsyke tuntuu tavanomaista voimakkaampana kipuna). 19
22 Kuva 5. Fibromyalgian 18 syväarkuuspistettä. Lähde: Suomen Lääkärilehti 1995; 50: Useimmat potilaat oireilevat jatkuvasti. Potilaat kärsivät yleensä eniten uupumuksesta. FM-potilaan uni on virkistämätöntä, joten hän on uupunut aamusta alkaen (Rains ym. 2003). Useimmilla potilailla esiintyy suolisto-ongelmia (ilmavaivoja, suolen toiminnan häiriöitä), virtsaamisvaivoja (ärtynyt rakko) ja monilla sydämentykytystä ja hengenahdistusta. Myös gynekologiset ongelmat, kuten kivuliaat kuukautiset, vuotohäiriöt ja endometrioosi, ovat yleisiä. Neurologisista oireista raajapainotteinen puutuminen on hyvin yleistä. Monilla potilailla puutumista ilmenee myös kasvoissa ja muualla pään alueella. Samoin levottomien jalkojen oireyhtymä on yleisempää kuin verrokeilla. Kognitiiviset ongelmat (keskittymiskyvyttömyys, uuden oppimisen vaikeus, ajatusten tai kielellisen prosessoinnin hidastuneisuus, muistin huononeminen) ja yleinen vaikeus sopeutua uusiin tilanteisiin yleistyvät erityisesti yli 50-vuotiailla potilailla. Potilailla todetaan myös useammin kuin verrokeilla masennusta ja ahdistusta, mutta ne ovat vain harvoin vaikea-asteisia. Huomattavan usein potilaat valittavat myös turvotusta, jota on kuitenkin vaikea objektiivisesti havaita. Lukuisat ulkoiset tekijät (esimerkiksi matalapaine, veto, melu, saasteet) ja erityisesti psyykkinen rasitus (stressi) lisäävät oireiden voimakkuutta (Qiumby ym. 1988, Macfarlane ym. 1999, Clauw ja Crofford 2003, Hannonen ja Mikkelsson 2004). Löydökset FM-potilaan objektiiviset löydökset ovat vähäiset. Laboratorio-, kuvantamis-, tähystys- tai histologiset tutkimukset eivät tuo selvitystä vaivoihin. FM-potilaalla todetaan verrokkeja useammin nivelten yliliikkuvuutta. Samoin kylmäraajaisuus, herkkä punastelutaipumus ja limakalvojen kuivuus ovat yleisempiä kuin terveillä. Useat potilaat ovat yleisesti käsittelyarkoja, ja heidän kipukynnyksensä on matalampi kuin terveiden. Kaikkien potilaiden lihaksista tai lihas-luuliitoksista löytyy tunnustellen eritäin kipeitä paikkoja, ja tätä hyödynnetään myös oireyhtymän diagnosoinnissa. Diagnostiikka FM:n diagnostiikka ei vaadi erikoistutkimuksia, vaan perustuu potilaalta saatuun tietoon kipujen pitkäkestoisesta esiintymisestä vartalon kaikissa anatomisissa neljänneksissä ja aksiaalisesti sekä tietyistä paikoista löytyviin kipupisteisiin (kuva 5) (Wolfe ym. 1990). American College of Rheumatologyn kriteerit: Anamnestinen laaja-alainen kipu vartalon vasemmalla ja oikealla puolella vyötärön ylä- ja alapuolella. Palpaatioarkuutta on vähintään 11:ssä seuraavista 18 pisteestä (kumpikin puoli lasketaan erikseen): takaraivon lihasinsertio kaulan etuosa: nikamien C5 7 poikkihaarakkeiden välinen osa ylempi lapalihas (m. supraspinatus) lapaluun yläreunassa epäkäslihaksen (m. trapezius): yläreunan keskikohta toinen kylkiluu: ylälateraalialue kylkiluu-rustoliitoksessa lateraaliepikondyyli: 2 cm distaalisesti epikondyylistä pakaralihas: pakaran yläulkoneljännes iso trokantteri: trokantterin ulkoneman takapuolella polvien mediaalinen rasvatyyny nivellinjan proksimaalipuolella Luokittelukriteerit eivät valitettavasti sisällä FM:n kliinisen kuvan kannalta muita tärkeitä elementtejä kuin kivun. Kuitenkin on erityisen tärkeää huomata, ettei mikään muu sairaus tai oireyhtymä sulje pois FM:aa. Hoito Fibromyalgiapotilaan hoito vaatii ehdottoman luottamuksellista potilas lääkäri-suhdetta. Jos asenteet ovat väärät, hoito ei voi olla tuloksekasta. Yksilöllisen hoidon suunnittelun, toteutuksen ja seurannan perusedellytys on potilaan 20